pythainlp/thai-wiki-dataset-v4 huggingface dataset:
ปลาโรซีบิตเทอร์ลิง

ปลาโรซีบิตเทอร์ลิง (ชื่อวิทยาศาสตร์: "Rhodeus ocellatus") ปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae)
เป็นปลาขนาดเล็ก โตเต็มที่มีขนาดประมาณ 10–11 เซนติเมตร อายุขัยโดยเฉลี่ย 4–5 ปี อาศัยอยู่ตามแหล่งน้ำประเภทไหลช้า เช่น บึง, ทะเลสาบน้ำจืด และแม่น้ำลำคลอง ในภูมิภาคเอเชียตะวันออก ทั้งจีน, ญี่ปุ่น, คาบสมุทรเกาหลี จนถึงเวียดนามตอนเหนือ ปัจจุบันจำแนกออกได้เป็น 2 ชนิดย่อย คือ "R. o. kurumeus" หรือเรียกว่า "R. o. smithi" และ "R. o. ocellatus" พบในจีน, ไต้หวัน และญี่ปุ่น โดยแต่เดิมนั้นเชื่อว่าเป็นปลาพื้นเมืองที่พบเฉพาะไต้หวันเท่านั้น แต่หลังจากศตรรษที่ 18 แล้ว ได้แพร่กระจายพันธุ์ออกสู่ที่ต่าง ๆ ทั่วภูมิภาคเอเชียตะวันออก
มีพฤติกรรมการผสมพันธุ์วางไข่ที่แปลก คือ ปลาตัวผู้จะเป็นฝ่ายหาหอยกาบน้ำจืดที่มีสุขภาพดี และปลาตัวเมียจะขยายอวัยวะวางไข่ด้วยการสอดท่อวางไข่ลงไปในโพรงกาบหอยและฝากไข่ไว้ในนั้น จากนั้นปลาตัวผู้จะตามเข้าไปฉีดสเปิร์ม หอยกาบจะสูบฉีดน้ำดึงเอาสเปิร์มจากปลาตัวผู้เข้าไปในตัวเองจนเกิดการปฏิสนธิ เมื่อหอยดึงเอาน้ำและออกซิเจนฟักไข่จนลูกปลาฟักออกเป็นตัวแล้วจึงว่ายออกมา โดยเฉลี่ยแล้วไข่ปลาจะยังฟักและได้รับการปกป้องภายในหอยกาบราวหนึ่งเดือน ลูกปลาจึงจะว่ายออกมา โดยที่หอยเองก็ได้ประโยชน์จากการนี้เพราะว่าได้ฝากไข่ติดไปกับตัวลูกปลาเพื่อกระจายและขยายพันธุ์ต่อด้วย
เป็นปลาที่นิยมเลี้ยงเป็นปลาสวยงามตามตู้ปลาที่ปูพื้นด้วยกรวดขนาดเล็กและทราย โดยผู้เลี้ยงอาจจะใส่หอยกาบน้ำจืดลงไปด้วยเพื่อให้ปลาวางไข่ เป็นปลาที่กินอาหารได้หลากหลายทั้ง สัตว์ไม่มีกระดูกสันหลัง, ปรสิต, ตัวอ่อนแมลงน้ำ, ลูกน้ำ, ไรแดง รวมถึงพืชชนิดต่าง ๆ ในแถบยุโรปนิยมเลี้ยงกันในบ่อปลาคาร์ป เพื่อให้ช่วยกำจัดปรสิต โดยเฉพาะอย่างยิ่งหนอนสมอ และยังใช้กำจัดลูกน้ำ ซึ่งเป็นตัวอ่อนของยุง เป็นการควบคุมโรคระบาดที่เกิดจากยุงได้เป็นอย่างดี
นอกจากนี้แล้ว ปลาโรซีบิตเทอร์ลิงยังใช้ในการทดสอบการตั้งครรภ์ของสตรีได้อีกด้วย โดยนำเอาปัสสาวะของผู้ทดสอบหยดลงในน้ำใกล้กับปลาตัวเมีย หากเป็นปัสสาวะของสตรีที่กำลังตั้งครรภ์ ฮอร์โมนในยูเรียในน้ำปัสสาวะจะทำให้ท่อวางไข่ของปลาตัวเมียยื่นออกมา
ปลาบิตเทอร์ลิง

ปลาบิตเทอร์ลิง  ปลาน้ำจืดขนาดเล็กในสกุล "Rhodeus" (/โร-ดี-อัส/) ในวงศ์ปลาตะเพียน (Cyprinidae) ในวงศ์ย่อย Acheilognathinae 
ปลาบิตเทอร์ลิงเป็นปลาน้ำจืดขนาดเล็ก โดยคำว่า "Rhodeus" ที่ใช้เป็นชื่อวิทยาศาสตร์เป็นภาษากรีก หมายถึง "ดอกกุหลาบ" เนื่องจากส่วนใหญ่มีลำตัวสีแดงหรือชมพูเหมือนสีกลีบกุหลาบ โดยเฉพาะช่วงโคนหางและช่วงท้องในปลาตัวผู้ โดยเฉพาะอย่างยิ่งในฤดูการวางไข่เพื่อดึงดูดใจปลาตัวเมีย
พบกระจายพันธุ์ในแหล่งน้ำจืดในแหล่งน้ำที่มีสภาพเย็นตั้งแต่แม่น้ำเนวาในรัสเซีย, แม่น้ำโรนในฝรั่งเศส และหลายแม่น้ำในภูมิภาคเอเชียตะวันออก โดยพบกระจายพันธุ์ในภาคพื้นยุโรปเพียงแค่ 2 ชนิด
การจำแนก.
แบ่งออกได้เป็น 22 ชนิด
แฮนส์ออลโอเวอร์ (อัลบั้ม)

แฮนส์ออลโอเวอร์  เป็นสตูดิโออัลบั้มลำดับที่สามของวงดนตรีร็อกอเมริกัน มารูนไฟฟ์ อัลบั้มออกจำหน่ายผ่านสังกัดเอแอนด์เอ็ม/อ็อกโทนเรเคิดส์ในวันที่ 18 สิงหาคม ค.ศ. 2010 ผลิตโดยโรเบิร์ต จอห์น "มัตต์" แลง ในวันที่ 12 กรกฎาคม ค.ศ. 2011 วงออกอัลบั้มอีกครั้งโดยรวมเพลง "มูฟส์ไลก์แจกเกอร์" ด้วย ซิงเกิลแรก "มิเซอรี" ออกจำหน่ายในเดือนมิถุนายน ค.ศ. 2010 ซิงเกิลที่สอง "กิฟอะลิตเทิลมอร์" ในเดือนสิงหาคม ค.ศ. 2010 "เนเวอร์กอนนาลีฟดิสเบด" เป็นซิงเกิลที่สาม ออกในเดือนมกราคม ค.ศ. 2011 และซิงเกิลที่สี่ "มูฟส์ไลก์แจกเกอร์" ออกในเดือนมิถุนายน ค.ศ. 2011
อัลบั้มได้รับคำวิจารณ์แบบผสมกัน แต่นักวิจารณ์กลายคนชื่นชมเรื่องกระบวนการผลิตเพลง นักวิจารณ์บางคนสังเกตว่าอัลบั้มมีแนวเพลงแบบโซลมากกว่าอัลบั้มก่อนหน้า มารูนไฟฟ์ทัวร์คอนเสิร์ตสนับสนุนอัลบั้มในฤดูร้อนปี ค.ศ. 2011
นักภูมิศาสตร์

นักภูมิศาสตร์ เป็นผู้ที่ทำการศึกษาเกี่ยวกับภูมิศาสตร์ ซึ่งเป็นศาสตร์เกี่ยวกับการศึกษาปรากฏการณ์ของสภาพแวดล้อมทางธรรมชาติและสังคมมนุษย์ที่เกิดขึ้นบนโลก
แม้ว่านักภูมิศาสตร์จะเป็นที่รู้จักในฐานะของผู้สร้างแผนที่มาตั้งแต่อดีต แต่ความจริงแล้วแผนที่เป็นเพียงส่วนหนึ่งของสาขาการทำแผนที่ และการทำแผนที่ก็เป็นส่วนหนึ่งของสาขาภูมิศาสตร์เช่นกัน นักภูมิศาสตร์ไม่ได้ศึกษาเพียงแต่รายละเอียดของสภาพแวดล้อมทางธรรมชาติและสังคมมนุษย์เท่านั้น แต่รวมถึงความสัมพันธ์ของทั้งสองสิ่งว่ามีผลกระทบต่อกันและกันอย่างไรบ้าง
หากแบ่งแยกตามสาขาวิชาของภูมิศาสตร์ นักภูมิศาสตร์กายภาพจะศึกษาถึงสภาพแวดล้อมทางธรรมชาติขณะที่นักภูมิศาสตร์มนุษย์จะศึกษาถึงสังคมมนุษย์ ปัจจุบันนักภูมิศาสตร์สมัยใหม่ได้มีการใช้เทคโนโลยีต่างๆ เช่น ระบบสารสนเทศภูมิศาสตร์ การรับรู้จากระยะไกล เป็นต้น มาใช้ในการทำงานทั้งในหน่วยงานภาครัฐและเอกชน
ขอบเขตในการศึกษา.
นักภูมิศาสตร์สามารถแบ่งขอบเขตการศึกษาได้ออกเป็นสามสาขาย่อยของภูมิศาสตร์ ดังนี้
สมาคมเนชั่นแนล จีโอกราฟิกได้กำหนดห้าหลักสำคัญของนักภูมิศาสตร์ ประกอบด้วย
คาร์ล เก็พเพิร์ท

คาร์ล เก็พเพิร์ท  เป็นนักแสดงชายชาวเยอรมัน โดยแสดงภาพยนตร์มากถึง 50 เรื่อง ตั้งแต่ปี ค.ศ. 1919 ถึง ค.ศ. 1932
คาร์ล เก็พเพิร์ท มีผลงานการแสดงในช่วงภาพยนตร์เงียบระหว่างปี ค.ศ. 1919 ถึง ค.ศ. 1932 โดยเขาได้ร่วมแสดงในภาพยนตร์มากกว่า 50 เรื่อง นับเป็นหนึ่งในนักแสดงที่มีบทบาทสำคัญในวงการภาพยนตร์เยอรมันในยุคนั้น
ขนมโตเกียว

ขนมโตเกียว เป็นขนมไทยชนิดหนึ่ง คล้ายกับโดรายากิของญี่ปุ่น คือ เป็นแป้งแพนเค้กชิ้นบาง ๆ ทำให้ร้อนบนเตาขนาดเล็กที่มีหน้าเตาแบน แล้วม้วนห่อไส้ซึ่งมีด้วยกันหลากหลายไส้ เช่น ไส้กรอก, ไข่นกกระทา, ไส้ครีมรสหวานต่าง ๆ รวมถึงอาจจะมีไส้พิเศษในบางร้าน เช่น ชีส, บิ๊กไบต์, ไก่ยอ หรือแซลมอน
ที่มาของขนมโตเกียวนั้นไม่เป็นที่ทราบอย่างแน่นอน บ้างก็ว่ามาจากขนมยัตสึฮาชิ  บ้างก็ว่าน่าจะมาจากขนมโดรายากิ  ของญี่ปุ่น บ้างก็ว่ามาจากการที่ผู้ขายละเลงแป้งแล้วบีบแป้งเป็นเส้นคล้ายตัวอักษรญี่ปุ่นด้านข้าง ก่อนจะม้วนแป้ง แต่ที่มาที่เชื่อถือกันมากที่สุด เชื่อว่าในราว พ.ศ. 2510 ที่ห้างสรรพสินค้าไทยไดมารู ซึ่งเป็นกิจการห้างสรรพสินค้าของญี่ปุ่นมาเปิดดำเนินกิจการครั้งแรกในประเทศไทย ที่ย่านราชประสงค์ ห้างนี้เป็นที่นิยมมาก เพราะเป็นสถานที่แห่งแรกในประเทศไทยที่มีบันไดเลื่อนและเครื่องปรับอากาศ เชื่อว่าจุดกำเนิดของขนมโตเกียวมาจากการที่มีผู้ขายอยู่ที่ห้างแห่งนี้ โดยดัดแปลงมาจากขนมโดรายากิของญี่ปุ่น แล้วตั้งชื่อขนมของตนเองที่ทำขึ้นใหม่นี้ว่า "ขนมโตเกียว" เนื่องจากไทยไดมารูนำเข้าสินค้าจากประเทศญี่ปุ่นรวมถึงอาหารด้วย ซึ่งไม่ได้เกี่ยวข้องอะไรกับมหานครโตเกียว เมืองหลวงของประเทศญี่ปุ่นแต่อย่างใด โดยที่คำว่า "ได"  หมายถึง "ใหญ่" และ "มารุ"  หมายถึง "วงกลม" รวมความหมายถึง "วงกลมใหญ่"
ปัจจุบัน สามารถพบเห็นขนมโตเกียวขายอยู่ทั่วไป โดยเฉพาะเป็นรถเข็นหรือแผงลอยตามริมถนน
จักรพรรดิโกะ-นิโจ

จักรพรรดิโกะ-นิโจ (#เปลี่ยนทาง , 9 มีนาคม 1285 — 10 กันยายน 1308) เป็น จักรพรรดิญี่ปุ่น องค์ที่ 94 ตามลำดับการสืบราชสันตติวงศ์ พระองค์ครองสิริราชสมบัติตั้งแต่ปี ค.ศ. 1301 จนกระทั่งพระองค์สวรรคตในปี ค.ศ. 1308
โดยพระนามของพระองค์นั้นนำมาจากพระนามของ จักรพรรดินิโจ ซึ่งครองราชย์ในช่วง ศตวรรษที่ 12 โดยได้ใส่คำว่า โกะ (後) ที่แปลว่า สอง หรือ ยุคหลัง เข้าไปในพระนามทำให้พระนามของพระองค์แปลได้ว่า จักรพรรดินิโจที่สอง หรือ จักรพรรดินิโจยุคหลัง
พระราชประวัติ.
จักรพรรดิโกะ-นิโจมีพระนามก่อนจะขึ้นสืบราชบัลลังก์ดอกเบญจมาศว่า เจ้าชายคุนิฮะรุ 
เป็นพระราชโอรสองค์ใหญ่ใน จักรพรรดิโกะ-อุดะ จักรพรรดิองค์ที่ 91 ผู้เป็นต้นราชสกุล ไดกะกุจิ ราชสกุลที่อ้างสิทธิในการสืบราชบัลลังก์พร้อมกับราชสกุล จิเมียวอิน
เหตุการณ์ในพระชนมชีพของจักรพรรดิโกะ-นิโจ.
เจ้าชายคุนิฮะรุได้รับการสถาปนาเป็นรัชทายาทเมื่อปี ค.ศ. 1286 ต่อจากเจ้าชายทะเนะฮิโตะจากราชสกุลจิเมียวอินหรือต่อมาคือ จักรพรรดิโกะ-ฟุชิมิ
อดีตจักรพรรดิโกะ-อุดะพระราชบิดาของจักรพรรดิโกะ-นิโจได้เป็น ไดโจโฮโอ (มหาธรรมราชา) กุมพระราชอำนาจไว้เหนือจักรพรรดิโกะ-นิโจ
วันที่ 10 กันยายน พ.ศ. 1851 จักรพรรดิโกะ-นิโจพระประชวรและสวรรคตขณะมีพระชนมายุเพียง 23 พรรษาเจ้าชายโทะมิฮิโตะที่รัชทายาทจากสายราชสกุลจิเมียวอิงขึ้นครองราชบัลลังก์ต่อมาเป็น จักรพรรดิฮะนะโซะโนะ
ศักราชในรัชสมัยของโกะ-นิโจ.
ศักราชในรัชสมัยของโกะ-นิโจมีมากกว่าหนึ่งชื่อศักราชหรือ "เน็งโง"
วิลเลียม เกรนวิลล์ บารอนเกรนวิลล์

วิลเลียม วิลด์แฮม เกรนวิลล์ บารอนเกรนวิลล์  เป็นรัฐบุรุษชาวอังกฤษจากพรรควิก ดำรงตำแหน่งเป็นนายกรัฐมนตรีแห่งสหราชอาณาจักรระหว่าง ค.ศ. 1806 - 1807 เขาเป็นบุตรชายของนายกรัฐมนตรีคนที่ 7 จอร์จ เกรนวิลล์ นอกจากนี้ นายกรัฐมนตรีคนที่ 9 วิลเลียม พิตต์ เอิร์ลแห่งซัทแฮม ยังมีศักดิ์เป็นลุงเขยของเขา ทำให้เขาจึงมีศักดิ์เป็นลูกพี่ลูกน้องกับนายกรัฐมนตรีคนที่ 14 วิลเลียม พิตต์ ผู้เยาว์
เขาเข้าเป็นสภาชิกสภาสามัญชนใน ค.ศ. 1782 และกลายเป็นคนสนิทนายกรัฐมนตรีวิลเลียม พิตต์ ผู้เยาว์ ซึ่งเป็นลูกพี่ลูกน้อง และได้รับแต่งตั้งเป็นเหรัญญิกกองทัพในปี 1784 ก่อนที่ในปี 1789 เขาได้เป็นประธานสภาสามัญชนเป็นเวลาสั้นๆ และเข้าร่วมกับคณะรัฐบาลในตำแหน่งรัฐมนตรีปิตุภูมิ ในปีต่อมาเขาได้รับบรรดาศักดิ์ขุนนางอังกฤษเป็น บารอนเกรนวิลล์ ทำให้เขากลายเป็นสมาชิกของสภาขุนนาง และในปี 1791 เขาก็ได้ดำรงตำแหน่งรัฐมนตรีต่างประเทศ และเป็นหนึ่งในบุคคลสำคัญในการกำหนดนโยบายด้านการทหารต่อสงครามปฏิวัติฝรั่งเศส หลังจากนั้นเขาก็พ้นจากคณะรัฐบาลไปพร้อมกับนายกรัฐมนตรีวิลเลียม เพ็ตติในค.ศ. 1801 เนื่องจากการเลิกกีดกันชาวคาทอลิก นอกจากนี้ เขาเคยรับราชการทหารเป็นเวลาสั้นๆในยศพันตรีในบักกิงแฮมเชอร์ใน ค.ศ. 1794 และในยศพันโทในเซาท์บักกิงแฮมเชอร์
แม้ว่าวิลเลียม เพ็ตติจะหวนคืนสู่ตำแหน่งนายกในค.ศ. 1804 แต่ลอร์ดเกรนวิลล์ก็ไม่ได้เข้าร่วมคณะรัฐบาล จนกระทั่งเมื่อเพ็ตติถึงแก่อสัญกรรมในค.ศ. 1806 ลอร์ดเกรนวิลล์ เขาก็ได้รับแรงสนับสนุนและขึ้นเป็นนายกรัฐมนตรีต่อ
สงครามสหสัมพันธมิตรครั้งที่ห้า

สงครามสหสัมพันธมิตรครั้งที่ห้า  เป็นสงครามในปีค.ศ. 1809 ระหว่างฝ่ายสหสัมพันธมิตรจักรวรรดิออสเตรียร่วมกับสหราชอาณาจักร เพื่อต่อต้านการแผ่อำนาจของจักรวรรดิฝรั่งเศสที่หนึ่งและรัฐบริวารซึ่งนำโดยจักรพรรดินโปเลียน ซึ่งการปะทะส่วนใหญ่ในสงครามนี้เป็นการปะทะระหว่างกองกำลังออสเตรียกับฝรั่งเศส ซึ่งการปะทะเกิดขึ้นทั้งทวีปยุโรปตอนกลางตั้งแต่เดือนเมษายนถึงกรกฎาคม ซึ่งสร้างความเสียหายอย่างมากแก่ทั้งสองฝ่าย ซึ่งในขณะเดียวกัน อังกฤษก็เข้ามามีส่วนร่วมในความขัดแย้งครั้งนี้ด้วยในการรบทางทะเลที่เรียกว่าสงครามคาบสมุทร สงครามครั้งนี้จบลงโดยพฤตินัยด้วยชัยชนะของฝรั่งเศสในยุทธการวาแกรมในต้นเดือนกรกฎาคม
หลังการต่อสู้จบลง มีการทำสนธิสัญญาเชินบรุนน์ ณ กรุงเวียนนา จักรวรรดิออสเตรียจำยอมต้องเสียดินแดนจำนวนมากแก่รัฐบริวารของฝรั่งเศส และเสียเขตเทร์โนพิลแก่จักรวรรดิรัสเซีย ในดินแดนที่ต้องเสียไปนั้นมีประชากรอาศัยอยู่กว่าสามล้านคน ซึ่งคิดเป็นหนึ่งในห้าของประชากรทั้งหมดของจักรวรรดิออสเตรียก่อนเสียดินแดน ซึ่งระหว่างที่นโปเลียนพำนักอยู่ในเวียนนานั้นเอง มีความพยายามจะลอบสังหารนโปเลียนแต่ไม่สำเร็จ การลงนามในสนธิสัญญานี้ทำให้สงครามสหสัมพันธมิตรครั้งที่ห้ายุติลงอย่างเป็นทางการ ในขณะที่สงครามคาบสมุทรยังดำเนินต่อไป
นางสีเวย

นางสีเวย นางสีเหว่ย หรือ อินายสีเวย เป็นภาพจิตรกรรมฝาผนังวิหารของวัดต้าม่อน อำเภอลอง จังหวัดแพร่ อันเป็นผลงานของฝีมือช่างชุดเดียวกันกับจิตรกรรมฝาผนังวัดภูมินทร์ จังหวัดน่าน คือ หนานบัวผัน จิตรกรพื้นถิ่นเชื้อสายไทลื้อ "อินายสีเวยทัดอดกสลิด (ดอกแก้ว)" เป็นภาพวาดชิ้นเอกของจิตรกรรมฝาผนังวัดต้าม่อนที่กล่าวขาญกันว่า นี่คือภาพที่ถ่ายทอดความงามแบบล้านนาของสาวงามชาวเมืองต้าได้เป็นเอกลักษณ์ที่ชัดเจนที่สุด ดังที่ได้รับการยกย่องจากทั่วโลกว่าเป็น "โมนาลิซ่าไทยแลนด์" 
ประวัติ.
นางสีเวย เป็นหนึ่งในจิตรกรรมฝาผนังวัดต้าม่อน ถูกวาดขึ้นในปีพ.ศ. 2427 ระหว่างการสร้างวัดต้าม่อน และวิหารไม้สักทองโดยพ่อเจ้าฮ้อยหลวง (ต้นตระกูลรัตนภาค) เชื้อสายเจ้าฟ้าเชียงตุง เจ้าฮ้อยหลวงได้หาช่างฝีมือดีมาจากเมืองเชียงตุง เพื่อสร้างวัดต้าม่อน ภายในวิหารด้านข้าง ทั้ง 2 ด้าน ได้ให้ช่างวาดภาพพุทธประวัติ และนิทานธรรมะเรื่อง เจ้าก่ำกาดำ ไว้อย่างสวยสดงดงาม การก่อสร้างดำเนินไปเกือบจะแล้วเสร็จ แต่ต้องหยุดชะงักการก่อสร้างลง ด้วยเหตุผลน่าเศร้าสลดกล่าวคือ วันนั้นสล่าเก๊า (หัวหน้าช่าง) ได้ปีนขึ้นไปบนนั่งร้านเพื่อตกแต่งประดับหลังคาให้สวยงาม ซึ่งจะสำเร็จเรียบร้อยอย่างสมบูรณ์ ขณะที่กำลังปฏิบัติงานอยู่นั้นเหตุการณ์ที่ไม่คาดฝันก็เกิดขึ้น เมื่อนั่งร้านที่คาดไว้อย่างแน่นหนาเชือกได้ขาดลง ทำให้หัวหน้าช่างร่วงลงสู่พื้นจากความสูงกว่า 10 เมตร ร่างลอยละลิ่วลงกระแทกพื้นอย่างแรงเสียชีวิตทันที เจ้าอ้อยหลวงสั่งหยุดการก่อสร้างทันที ด้วยความเสียใจในอุบัติเหตุครั้งนี้ ทำให้สูญเสียช่างฝีมือเอกไป 1 คน จากการสอบสวนจึงรู้ว่าอุบัติเหตุครั้งนี้เกิดจาก เพราะมีการกระทำผิดครูเก๊า(บรมครู) เนื่องจากมีเด็กของวัดต้าม่อนได้แอบไปขโมยกินมะพร้าวอ่อน ที่เป็นเครื่องเซ่นบูชาครูไว้ จึงทำให้เกิดเหตุการณ์ดังกล่าว 
จิตรกรรมผนังวัดต้าม่อน เป็นฝีมือช่างชุดเดียวกันกับวัดภูมินทร์ จังหวัดน่าน คือ หนานบัวผัน จิตรกรพื้นถิ่นเชื้อสายไทลื้อ ในปีพ.ศ. 2532 วิหารไม้เกิดการชำรุดทรุดโทรมไม่มีงบประมาณซ่อมแซม ชาวบ้านจึงได้ถวายให้กับไร่แม่ฟ้าหลวง จังหวัดเชียงราย ปัจจุบันสิ่งที่หลงเหลือจากอดีตคงเหลือแค่แต่เพียงเสาวิหารไม้ และลายคำเพดานซึ่งยังคงมีสภาพสมบูรณ์เช่นในอดีต 
ปัจจุบันจิตรกรรมเวียงต้าของดั้งเดิมอยู่ที่หอคำน้อย ไร่แม่ฟ้าหลวง จังหวัดเชียงราย ส่วนภาพจำลองฉบับสมบูรณ์อีกชุด ถูกทำจัดทำขึ้นมาใหม่และได้จัดแสดงให้ชมที่พิพิธภัณฑ์โกมลผ้าโบราณ อำเภอลอง จังหวัดแพร่
รัฐประหาร 18 บรูว์แมร์

รัฐประหาร 18 บรูว์แมร์  เป็นแผนรัฐประหารของนายพลนโปเลียน โบนาปาร์ต เริ่มขึ้นในวันที่ 9 พฤศจิกายน ค.ศ. 1799 ซึ่งตรงกับวันที่ 18 เดือนบรูว์แมร์ ปีที่ 8 ในปฏิทินสาธารณรัฐฝรั่งเศส เหตุการณ์ในครั้งนี้ถือเป็นรัฐประหารซ้อนรัฐประหาร (ในขณะที่สภากำลังทำรัฐประหารยึดอำนาจคณะดีแร็กตัวร์ ก็ถูกนโปเลียนทำรัฐประหารซ้อน) รัฐประหารครั้งนี้ทำให้นโปเลียนกลายเป็นผู้มีอำนาจสูงสุดในฝรั่งเศสในตำแหน่งกงสุลเอกและถือเป็นจุดสิ้นสุดสงครามปฏิวัติฝรั่งเศส รัฐประหารครั้งนี้ไม่มีการหลั่งเลือด หลังรัฐประหารมีการสถาปนาคณะรัฐบาลใหม่ที่เรียกว่าคณะกงสุลฝรั่งเศสขึ้นมาแทนคณะดีแร็กตัวร์
เหตุการณ์.
ในเช้าวันที่ 18 เดือนบรูว์แมร์ ในขณะที่ปารีสยังอยู่ในความไม่สงบจากการปฏิวัติฝรั่งเศส ลูว์เซียง โบนาปาร์ต ประธานสภาห้าร้อย ได้บอกให้ผู้แทนและคณะดีแร็กตัวร์ทั้งหมดลี้ภัยเหตุจลาจลในปารีสไปยังพระราชวังแซ็ง-กลูบริเวณชานเมืองทางตะวันตกของปารีสและเปิดการประชุมขึ้นที่นั่น ผู้แทนในสภาฝ่ายนโปเลียนได้ชักจูงให้สมาชิกคณะดีแร็กตัวร์ทั้ง 5 คนลาออกและล้มเลิกระบอบดีแร็กตัวร์ 
ดีแร็กตัวร์สองคนได้แก่ แอมานุแอล โฌแซ็ฟ ซีเยแย็ส และรอเฌ ดูว์โก ยอมลาออก อย่างไรก็ตาม ดีแร็กตัวร์อีกสามคนอันได้แก่ ปอล บารัส, หลุยส์-เฌโรม กอเย และฌ็อง-ฟร็องซัว-ออกุสเต มูว์แล็ง ไม่ยอมลาออก
ในวันที่ 19 เดือนบรูว์แมร์ ที่พระราชวังแซ็ง-กลู การประชุมยังดำเนินต่อไปอย่างดุเดือด นายพลนโปเลียนซึ่งอดทนรออยู่นอกห้องประชุมนั้นทนไม่ไหว จึงนำทหารแกรนาเดียร์กองเล็ก ๆ เข้าไปยังห้องประชุมสภาในเวลากับที่บารัสกำลังทำเรื่องลาออก เมื่อนโปเลียนเข้าไปก็ผู้แทนตรงดิ่งเข้ามาใช้กำลังทำร้ายร่างกาย ลูว์เซียง โบนาปาร์ต ประธานที่ประชุมจึงบอกให้ทหารคอยยืนคุ้มกันนโปเลียน หลังจากนั้น ผู้แทนบางส่วนได้มีการเสนอญัตติให้ประกาศว่านโปเลียนเป็นพวกนอกกฎหมายซึ่งจะทำให้นโปเลียนพ้นจากตำแหน่งทั้งหมด ในเวลาคับขันนั้นเอง ลูว์เซียงได้แอบหลบไปบอกทหารประจำสภาว่าสภากำลังถูกคุกคามจากผู้แทนบางส่วนที่มุ่งร้าย นั้นจากนั้นก็มีผู้แทนคนหนึ่งยึดดาบไปและพยายามแทงนโปเลียน ลูว์เซียงสั่งให้จับกุมผู้แทนคนนั้นออกไปจากห้องประชุม
ในวันที่ 20 เดือนบรูว์แมร์ หลังข่าวการปองร้ายนโปเลียนแพร่สะพัดออกไปยังปารีส นโปเลียนก็ได้รับความเห็นอกเห็นใจจากประชาชนจำนวนมาก นายพลฌออากีม มูว์รา ยกทัพเข้าล้อมพระราชวังแซ็ง-กลู นโปเลียนใช้ข้ออ้างการถูกปองร้ายโดยสมาชิกสภานี้รัฐประหาร นายพลนโปเลียนประกาศสถาปนารัฐบาลชั่วคราวที่เรียกว่าคณะกงสุลซึ่งอำนาจทั้งหมดอยู่ที่กงสุลสามคน และได้ประกาศว่าการปฏิวัติฝรั่งเศสได้สิ้นสุดลงแล้ว คณะกงสุลจะบริหารประเทศเป็นการชั่วคราวในขณะที่รัฐสภาดำเนินการร่างรัฐธรรมนูญฉบับใหม่
จักรพรรดิฮานาโซโนะ

จักรพรรดิฮานาโซโนะ  เป็นจักรพรรดิญี่ปุ่นองค์ที่ 95 ตามประเพณีการสืบราชสันตติวงศ์ รัชสมัยของพระองค์กินเวลาตั้งแต่ปี ค.ศ. 1308 ถึง ค.ศ. 1318
ต่อมาพระนามของพระองค์ได้ถูกนำไปใช้เป็นพระนามของ จักรพรรดิโกะ-ฮานาโซโนะ จักรพรรดิในช่วงคริสต์ศตวรรษที่ 15
พระราชประวัติ.
จักรพรรดิฮานาโซโนะทรงมีพระนามก่อนขึ้นครองราชบัลลังก์ดอกเบญจมาศว่า เจ้าชายโทมีฮิโตะ (富仁親王)
เป็นพระราชโอรสองค์ที่ 4 ใน จักรพรรดิฟุชิมิ จักรพรรดิองค์ที่ 92 และเป็นพระราชอนุชาต่างพระราชมารดาของ จักรพรรดิโกะ-ฟุชิมิ จักรพรรดิองค์ที่ 93 โดยมาจากราชสกุลจิเมียวอิง
เหตุการณ์ในพระชนม์ชีพของจักรพรรดิฮานาโซโนะ.
เจ้าชายโทมิฮิโตะขึ้นสืบราชบัลลังก์จากการสวรรคตของพระญาติชั้นที่สองของพระองค์คือจักรพรรดิโกะ-นิโจจากราชสกุลไดกากูจิ
พระราชบิดาของจักรพรรดิฮานาโซโนะคือ อดีตจักรพรรดิฟูชิมิ และพระเชษฐาของจักรพรรดิฮานาโซโนะคือ อดีตจักรพรรดิโกะ-ฟูชิมิ ต่างก็ใช้อิทธิพลในฐานะไดโจโฮโอ (太上去皇) ในรัชสมัยนี้
ในช่วงหลายปีที่ผ่านมา การเจรจาระหว่างรัฐบาลกับราชสกุลทั้งสองส่งผลให้มีข้อตกลงที่จะสลับราชบัลลังก์ระหว่างสองราชสกุลทุก ๆ 10 ปี (ความตกลงบัมโป) ข้อตกลงนี้อยู่ได้ไม่นาน การเจรจาก็ถูกทำลายโดยผู้สืบทอดบัลลังก์ของจักรพรรดิฮานาโซโนะ
ในปี ค.ศ. 1318 พระองค์ได้สละราชบัลลังก์ให้กับพระญาติชั้นที่สองของพระองค์คือ จักรพรรดิโกไดโงะจากราชสกุลไดกากูจิ ซึ่งเป็นพระอนุชาของจักรพรรดิโกะ-นิโจ
หลังจากการสละราชบัลลังก์ พระองค์ได้เลี้ยงดูพระราชนัดดาของพระองค์คือจักรพรรดิโคงง จักรพรรดิองค์แรกของราชสำนักเหนือ
วันที่ 2 ธันวาคม พ.ศ. 1891 อดีตจักรพรรดิฮะนะโซะโนะประชวรและสวรรคตขณะพระชนมายุเพียง 51 พรรษา
หมายเหตุ.
<templatestyles src="Reflist/styles.css" />
กง ฮโย-จิน

กง ฮโย-จิน (#เปลี่ยนทาง เกิด 4 เมษายน พ.ศ. 2523) เป็นนักแสดงชาวเกาหลีใต้ เธอเป็นที่รู้จักอย่างดีสำหรับบทบาทนำในภาพยนตร์เรื่อง "ยุทธการมัดหัวใจนายแฟนเผลอ" (2008) และละครโทรทัศน์อีกหลายเรื่อง เช่น "บันทึกหัวใจ…นายซางดู" (2003), "ขอขอบคุณจากดวงใจ" (2007), "อร่อยรัก รสพาสต้า" (2010), "ยัยนี่โดนใจซุปตาร์" (2011), "รักป่วนวิญญาณหลอน" (2013), "ถ้ารักกัน...มันก็โอเค" (2014), "โปรดิวเซอร์หน้าใส หัวใจกุ๊กกิ๊ก" (2015), "เจลลัสซีอินคาเน็ต" (2016) และ "วันที่ดอกไม้เบ่งบาน" (2019) เธอได้รับการยกย่องว่าเป็น "ราชินีแห่งละครโรแมนติก-คอมเมดี" เนื่องจากเธอประสบความสำเร็จอย่างมากในการแสดงละครแนวรอมคอม
ฟุตซอลชิงแชมป์สโมสรอาเซียน

ฟุตซอลชิงแชมป์สโมสรอาเซียน  หรือ เอเอฟเอฟ ฟุตซอล คัพ ชื่อเดิม อาเซียนฟุตซอลคลับแชมเปียนชิพ เป็นการแข่งขันฟุตซอลในระดับสโมสร เพื่อชิงชนะเลิศในระดับภูมิภาคเอเชียตะวันออกเฉียงใต้ จัดขึ้นโดยสหพันธ์ฟุตบอลอาเซียน ถูกจัดขึ้นครั้งแรกในชื่อเดิมในปี ค.ศ. 2015 ก่อนได้ถูกเปลี่ยนชื่อเป็นปัจจุบัน ในเดือนพฤษภาคม ค.ศ. 2019
การแข่งขันรายการนี้นับเป็นการแข่งขันรายการใหญ่ที่สุดเป็นลำดับที่สองของทวีปเอเชีย รองจากเอเอฟซีฟุตซอลคลับแชมเปียนชิพ
ผลการแข่งขันแบ่งตามรายประเทศ.
"หมายเหตุ : รวมทั้งทีมชายและทีมหญิง"
ปลาโรนันยักษ์

ปลาโรนันยักษ์  ปลากระดูกอ่อนขนาดใหญ่จำพวกหนึ่ง ในกลุ่มปลากระเบน จัดอยู่ในวงศ์ Rhynchobatidae และสกุล "Rhynchobatus" โดยแยกออกจากปลาโรนันซึ่งอยู่ในวงศ์ Rhinobatidae อีกที (โดยในบางแหล่งข้อมูลยังคงจัดให้อยู่รวมกัน)
พบกระจายพันธุ์ในทะเลและมหาสมุทรเขตร้อนและกึ่งเขตร้อนของอินโด-แปซิฟิก โดยมีเป็นบางชนิดที่พบในมหาสมุทรแอตแลนติกแถบตะวันออก โดยเป็นปลาที่ถูกประเมินไว้จากสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) แล้วว่าทุกชนิดตกอยู่ในสภานะของการเสี่ยงหรือล่อแหลมต่อการสูญพันธุ์หรือใกล้สูญพันธุ์
เป็นปลาขนาดใหญ่ ความยาวที่สุดที่พบคือ 3 เมตร (9.8 ฟุต) จัดว่าเป็นหนึ่งในกลุ่มปลากระเบนที่มีขนาดใหญ่ที่สุด แต่ขนาดเล็กที่สุดมีความยาวเพียงครึ่งเดียว ทุกชนิดมีความคล้ายคลึงกันโดยมองอย่างผิวเผิน โดยสามารถจำแนกออกจากกันด้วยการพิจารณาลักษณะโดยรวมของส่วนปลายจมูก, การนับกระดูกสันหลัง ตลอดจนสีตามลำตัว (การกระจายตัวของจุดสีขาว และการมีหรือไม่มีฐานสีดำที่ใต้ครีบอก)
การจำแนก.
ปัจจุบันได้มีการจำแนกไว้ 7 ชนิด โดยที่ผ่านมาจะมีการสับสนในชนิดของปลาโรนันจุดขาว ("R. djiddensis") ซึ่งปัจจุบันนับได้ว่าพบได้ในแถบมหาสมุทรอินเดียด้านตะวันตก
นอกจากนี้แล้วยังมีอีกชนิดหนึ่ง คือ "Rhynchobatus sp. nov." A หรือ 1 ซึ่งยังไม่ได้รับการอธิบายทางวิทยาศาสตร์
ชนิดที่มีชื่อสามัญในภาษาไทยกำกับ หมายถึง มีรายงานว่าพบได้ในน่านน้ำไทย
เออแฌน เดอ โบอาร์แน

เออแฌน โรแซ เดอ โบอาร์แน  เป็นบุตรชายคนเดียวของนายพลอาแล็กซ็องดร์ เดอ โบอาร์แน กับ นางโฌเซฟีน ตาเช เดอ ลา ปาเฌอรี ภรรยาคนแรกของนโปเลียน โบนาปาร์ต เป็นบุตรบุญธรรมของจักรพรรดินโปเลียนที่ 1 เเห่งฝรั่งเศส
เขาเกิดในปารีสและเป็นบุตรบุญธรรมของนโปเลียน โบนาปาร์ต (แต่ไม่เป็นอยู่ในสายสืบราชสันตติวงศ์) บิดาแท้ๆของเขาเป็นนายพลและถูกประหารชีวิตไปในการปฏิวัติฝรั่งเศสช่วงสมัยแห่งความน่าสะพรึงกลัว ในช่วงที่นโปเลียนเรืองอำนาจ เขาเป็นผู้บัญชาการกองทหารของอิตาลี และเป็นอุปราชแห่งอิตาลี
กบเลิฟแลนด์

กบเลิฟแลนด์ หรือ กิ้งก่าเลิฟแลนด์  เป็นสัตว์ประหลาดที่มีผู้อ้างว่าพบเห็นที่เมืองเลิฟแลนด์ รัฐโอไฮโอ สหรัฐอเมริกา มีรูปร่างเหมือนกบหรือคางคกหรือสัตว์เลื้อยคลานที่ยืนด้วยสองขาหลังมีความสูงถึง 4 ฟุต (1.22 เมตร) เหมือนมนุษย์ จนกลายเป็นเรื่องเล่าขานกัน ศาสตราจารย์เอดการ์ สลอตกิน นักคติชนวิทยาแห่งมหาวิทยาลัยซินซินแนติ กล่าวว่ากบเลิฟแลนด์เป็นเรื่องเล่าขานต่อกันมาเป็นรุ่น ๆ ในรอบหลายทศวรรษ โดยมีรายการการพบเห็นเป็นวงรอบ
กบเลิฟแลนด์ถูกรายงานพบครั้งแรกเมื่อปี ค.ศ. 1955 นักธุรกิจคนหนึ่งบอกว่าตนเองเห็นกบสูง 3 ฟุต เขาบรรยายลักษณะของมันว่ามันมีรอยย่นบนหัวแต่ไม่มีขน ตัวงอ ปากกว้างไม่มีริมฝีปาก นอกจากนี้มันยังมีกลิ่นเหม็น กลิ่นของมันแรงเหมือนกลิ่นของอัลฟัลฟา และเหมือนกลิ่นของเมล็ดอัลมอนด์
ผ่านไปกว่า 20 ปี ไม่มีรายงานการพบเห็นอีกเลย จนกระทั่งในวันที่ 3 มีนาคม ค.ศ. 1972 เวลา 01:00 น. เจ้าหน้าที่ตำรวจท้องถิ่นคนหนึ่งชื่อ เรย์ ชอกกีย์ กำลังขับรถอย่างระมัดระวังเพราะพื้นถนนลื่นด้วยชั้นน้ำแข็ง เพื่อกลับไปเลิฟแลนด์ ที่ริมแม่น้ำลิตเติลไมแอมี เขาก็พบสิ่งผิดปกติบนถนน จากไฟหน้ารถที่ส่องไป เขาต้องตะลึงกับสิ่งที่อยู่ข้างหน้า มันเป็นสิ่งที่เขาไม่สามารถอธิบายว่ามันคือตัวอะไรกันแน่ โดยเขาอธิบายว่า สัตว์ประหลาดตัวนั้นสูงประมาณ 3-4 ฟุต หนักประมาณ 50 ถึง 75 ปอนด์ ผิวหนังเหมือนกบ ผิวลื่นเปียก หางสั้น หัวและหน้าเหมือนกบ หรือสัตว์เลื้อยคลาน และยืนจ้องเขาด้วยสองขาหลัง ด้วยความตกใจเขาได้ยิงสวนไป มันกระโดดข้ามรั้วลงไปในแม่น้ำ ในภายหลังตำรวจคู่หูของชอกกีย์ได้ตรวจสอบที่เหตุเกิดพบว่ามีร่องรอยเหล่านั้นจริง แต่ไม่มีรูปถ่ายหรือหลักฐานใด ๆ มาสนับสนุนยืนยันมากกว่านี้ 
หลังจากนั้น สองสัปดาห์ต่อมาตำรวจอีกนายหนึ่งชื่อ มาร์ก แมททิวส์ ได้เผชิญหน้ากับสัตว์ประหลาดตัวนั้นอย่างจัง มันนอนกลางถนนเหมือนสุนัขหมอบไม่มีผิด ตอนแรกแมททิวส์นึกว่าเป็นซากสัตว์ เมื่อลงจากรถและพยายามจะเขี่ยมันทิ้งออกนอกทาง มันก็ลุกขึ้นด้วยสองขาหลัง เขาตกใจและยิงสวนไปถูกมันจนเขย่งและกระโดดข้ามรั้วลงไปในแม่น้ำ แมททิวส์ได้ให้คำอธิบายคล้ายกับชอกีย์ เว้นแต่คราวนี้สัตว์ประหลาดตัวนี้ไม่มีหาง
แต่ในปี ค.ศ. 2001 จากการให้สัมภาษณ์ทางอีเมล์ แมททิวส์ได้เปลี่ยนเรื่องราวของตนเองโดยเขาอ้างว่า สิ่งที่เขาเห็นนั้นมันไม่ใช่สัตว์ประหลาดแต่อย่างใด แต่อาจจะเป็นกิ้งก่าหรืออิกัวนาขนาดใหญ่ที่หนีออกมา เขาพยายามที่จะจับมันเพื่อจะสนับสนุนสิ่งที่ชอกกีย์เล่า ซึ่งไม่มีใครดำเนินการอย่างจริงจัง โดยบอกว่า มันอาจเป็นสัตว์เลี้ยงของใครบางคนที่หนีออกมาจากตู้เลี้ยง มันไม่ได้มีผิวหนังที่ลื่นเป็นมันหรือขนเปียกเป็นสังกะตัง มันไม่ได้สูง 3-5 ฟุต หรือยืนด้วยสองขาหลัง เพียงอาจจะเป็นสัตว์เลื้อยคลานที่มีขนาดใหญ่ที่เกิดอุบัติเหตุหลบหนีได้ออกจากที่เลี้ยง ที่ตาพร่ามัวจากแสงไฟจากหน้ารถของตน และมันก็ไม่ได้พฤติกรรมก้าวร้าวด้วย
ในเดือนพฤษภาคม ค.ศ. 2014 ได้มีผู้แต่งเพลงขึ้นมาชื่อ "Hot Damn! It’s the Loveland Frog"
ในคืนวันที่ 3 สิงหาคม ค.ศ. 2016 มีวัยรุ่นสองคนเล่นโปเกมอนโกระหว่างถนนเลิฟแลนด์มาไดราและทะเลสาบอิซาเบลลา อ้างว่าพบเห็นกบขนาดใหญ่ใกล้ทะเลสาบ โดยบอกว่ามันยืนขึ้นและเดินด้วยสองขาหลังของมัน
ศิษย์มหัศจรรย์กับอาจารย์พันธุ์อสูร

ศิษย์มหัศจรรย์กับอาจารย์พันธุ์อสูร (; โรมาจิ: "บะเกะโมะโนะ โนะ โกะ") เป็นภาพยนตร์อนิเมะของญี่ปุ่นในปีพ.ศ. 2558 เขียนบทและกำกับโดย มะโมะรุ โฮะโซะดะ ได้รับรางวัลเป็นอนิเมะแห่งปี 2015 ในงานประกาศผลรางวัลเจแปนอะแคเดมีครั้งที่ 37
เนื่อเรื่องย่อ.
โลกมนุษย์นั้นแท้จริงแล้วมีโลกเหมือนอยู่อีกโลกหนึ่งคือ "จูเต็น" (渋天 สวรรค์ของสัตว์) อันเป็นที่อยู่ของสัตว์ทรงปัญญา โลกทั้งสองใบนี้เปรียบเสมือนกระจกสะท้อนกันและกันและเชื่อมต่อกันอยู่ ประมุขของแคว้นๆหนึ่งในจูเต็นต้องการที่จะเกษียณตนเองและลงมาจุติใหม่เป็นเทพเจ้า แต่ยังไม่ได้ตันสินใจว่าจะเป็นเทพอะไร ระหว่างที่ตัดสินใจไมได้นี้จึงประกาศจะยกตำแหน่งประมุขให้ผู้สืบทอดที่แข็งแกร่ง ซึ่งมีตัวเต็งอยู่สองคน คือ "อิโอเซ็น" (猪王山) ผู้สุภาพบุรุษ และ "คุมะเทะสึ" (熊徹) จอมอันธพาล
อิโอเซ็นนั้นมีลูกศิษย์ลูกหามากมาย แต่คุมะเตะสึกลับไม่มีลูกศิษย์เลย ประมุขจึงบอกให้เขาหาลูกศิษย์ไว้บ้าง ในขณะที่คุมะเตะสึไปยังโลกมนุษย์ที่โตเกียวนั้นเองก็ไปพบกับเด็กหนุ่มชื่อเร็นเข้า ซึ่งเป็นเด็กหนุ่มที่พึ่งสูญเสียมารดาไปและหนีออกจากบ้านมา คุมะเตะสึชวนเร็นให้มาเป็นศิษย์แต่เร็นกำลังตกใจที่เห็นอสูรครั้งแรก และคุมะเตะสึก็เดินจากไป เร็นแอบตามคุมะเตะสึจนผ่านประตูเข้าไปในโลกจูเต็นโดยไม่ได้ตั้งใจ เนื่องจากหาทางกลับไม่ได้จึงตัดสินใจอยู่กับคุมะเทะสึในฐานะศิษย์และเรียนวิชาการต่อสู้
ฤดูพายุไซโคลนมหาสมุทรอินเดียตะวันตก-ใต้ พ.ศ. 2559–2560

ฤดูพายุไซโคลนมหาสมุทรอินเดียตะวันตก-ใต้ พ.ศ. 2559–2560 เป็นฤดูกาลในอดีตของวัฏจักรรายปีของการก่อตัวพายุหมุนเขตร้อนและพายุหมุนกึ่งเขตร้อน โดยจะเริ่มต้นในวันที่ 15 พฤศจิกายน 2559 และไปสิ้นสุดลงในวันที่ 30 เมษายน 2560 โดยมีข้อยกเว้นสำหรับมอริเชียสและเซเชลส์ ซึ่งจะสิ้นสุดลงในวันที่ 15 พฤษภาคม 2560 วันที่เหล่านี้เป็นช่วงเวลาตามธรรมเนียมนิยมซึ่งเป็นช่วงจำกัดของแต่ละปี ซึ่งมีพายุหมุนเขตร้อนและกึ่งเขตร้อนก่อตัวภายในแอ่ง ภายในทางตะวันตกของเส้น 90 °ตะวันออก และทางใต้ของเส้นศูนย์สูตร พายุหมุนเขตร้อนและกึ่งเขตร้อนในแอ่งนี้จะได้รับการเฝ้าระวังโดยศูนย์อุตุนิยมวิทยาชำนัญพิเศษประจำภูมิภาค (Regional Specialized Meteorological Center) ในเรอูว์นียง
รายชื่อพายุ.
ภายในมหาสมุทรอินเดียตะวันตก-ใต้ พายุดีเปรสชันเขตร้อนและพายุดีเปรสชันกึ่งเขตร้อนจะถูกประมาณว่ามีความเร็วลมเแลี่ยภายใน 10 นาทีที่ 65 กม./ชม. โดยศูนย์กลางอุตุนิยมวิทยากำหนดขอบเขตส่วนภูมิภาคในเกาะลาเรอูว์นียง ฝรั่งเศส (RSMC ลาเรอูว์นียง) จะเป็นผู้กำหนดชื่อกับพายุ อย่างไรก็ตาม ศูนย์เฝ้าระวังพายุหมุนเขตร้อนภูมิภาคย่อยในมอริเชียสและมาร์ดากัสการ์จะเป็นผู้ใช้ชื่อ โดยศูนย์เฝ้าระวังพายุหมุนเขตร้อนภูมิภาคย่อยในมอริเชียสจะใช้ชื่อกับพายุ เมื่อมันทวีกำลังแรงเป็นพายุโซนร้อนกำลังปานกลาง ในระหว่าง 55 องศาตะวันออก ถึง 90 องศาตะวันออก ถ้าพายุหมุนทวีกำลังแรงเป็นพายุโซนร้อนกำลังปานกลางในระหว่าง 30 องศาตะวันออก ถึง 55 องศาตะวันออกนั้นจะได้รับชื่อโดยศูนย์ย่อยในมาร์ดากัสการ์ ชื่อใหม่จะถูกใช้ในทุก ๆ ปี และแต่ละชื่อโดยปกติจะใช้เพียงครั้งเดียว ดังนั้นในปัจจุบันจึงไม่มีการถอดชื่อพายุ อย่างไรก็ตาม ชื่อที่ยังไม่ได้ใช้อาจถูกนำกลับมาใช้ไหม่ในฤดูกาลในอนาคต
ผลกระทบ.
ตารางนี้จะแสดงพายุหมุนเขตร้อนและพายุหมุนกึ่งเขตร้อนทั้งหมดในช่วงฤดู 2559–2560 ของมหาสมุทรอินเดียตะวันตก-ใต้ ซึ่งจะระบุข้อมูลพื้นฐานเกี่ยวกับความรุนแรง, ช่วงเวลา, ชื่อ, พื้นที่ที่ได้รับผลกระทบ, ซึ่งข้อมูลส่วนใหญ่มาจากศูนย์กลางอุตุนิยมวิทยากำหนดขอบเขตส่วนภูมิภาค (RSMC) ลาเรอูว์นียง, จำนวนผู้เสียชีวิต และผลกระทบ ซึ่งมาจากรายงาน ข่าว หรือหน่วยงานจัดการด้านภัยพิบัติแห่งชาติที่เกี่ยวข้อง และผลกระทบจะเป็นค่าเงินดอลลาร์สหรัฐ ค.ศ. 2016 หรือ 2017 (พ.ศ. 2559 หรือ 2560)
ณัฐกฤต เกษตรภิบาล

<ns>0</ns>
 <revision>
 <parentid>12505657</parentid>
 <timestamp>2025-09-01T09:59:58Z</timestamp>
 <contributor>
 <ip>2405:9800:BA10:4833:DA74:EFFF:FE65:BA6E</ip>
 </contributor>
 <comment>/* ละครโทรทัศน์ */</comment>
 <origin>12508997</origin>
 <model>wikitext</model>
 <format>text/x-wiki</format>
ณัฐกฤต เกษตรภิบาล (เกิด 14 ธันวาคม พ.ศ. 2535) ชื่อเล่น ตึก เป็น นายแบบ และนักแสดงชาวไทย เป็นที่รู้จักจากละครซิทคอมเรื่อง "บ้านนี้มีรัก" ที่ออกอากาศทางช่องวัน 31 ในบท "ออตโต้" โดยนอกจากผลงานการแสดงแล้ว ยังมีผลงานการเดินแบบตามเวทีและอีเว้นท์ต่างๆอย่างต่อเนื่องมากว่า 5 ปี และเคยได้รับเชิญไปร่วมเดินแบบในงาน seoul fashion week 2014 ที่กรุงโซล ประเทศ เกาหลีใต้ อีกด้วย
ประวัติ.
ณัฐกฤต เกษตรภิบาล เกิดที่ปทุมธานี เมื่อวันจันทร์ที่ 14 ธันวาคม 2535 กำลังศึกษาที่ คณะวิศวกรรมศาสตร์ สาขาวิศวกรรมโยธา มหาวิทยาลัยเทคโนโลยีพระจอมเกล้าพระนครเหนือ ในขณะศึกษาได้เข้าประกวดในโครงการ U-Guy ซึ่งจัดโดย Guy Laroche ในซีซั่นที่2 ซึ่งเป็นโครงการค้นหานักแสดงและนายแบบหน้าใหม่ จัดขึ้นในปลายปี 2554 และได้รับรางวัลชนะเลิศ ทำให้ณัฐกฤตได้มีโอกาสเดินแบบในงานเดินแบบ รวมทั้งถ่ายแบบให้กับนิตยสารต่างๆ ซึ่งถือเป็นนายแบบที่มีความโดดเด่นจนได้รับเลือกให้ไปเดินแบบที่กรุงโซล ประเทศเกาหลีใต้ ในงานseoul fashion week 2014 จากนั้นได้รับการทาบทามจากบริษัท เอ็กแซ็กท์ และ ซีเนริโอ ให้ไปเป็นนักแสดงรับเชิญในละครเรื่อง เล่ห์นางฟ้า โดยรับบท "กาย" ซึ่งมีบทจูบกับ วิว วรรณรท สนธิไชย นางเอกของเรื่อง แต่บทบาทก็ยังไม่เด่นมากนัก จนกระทั่งในปี 2558 กิตติ เชี่ยววงศ์กุล กำลังจะสร้างซิทคอม บ้านนี้มีรัก ในซีซั่นใหม่ ณัฐกฤตจึงได้รับบาท "ออตโต้" พี่ชายของ "มิค" โดยเริ่มปรากฏตัวครั้งแรกในตอน "เพื่อนบ้านดี๊ดี" และยังคงร่วมแสดงต่อเนื่องมาจนถึงปัจจุบัน ซึ่งมีความโดดเด่นในบทบาท ทำให้เป็นที่รู้จักในฐานะนักแสดงช่องวัน 31 และมีผลงานละครเรื่องอื่นๆ ติดตามมาจนถึงปัจจุบัน
จุดยืนทางการเมือง.
ณัฐกฤต ได้แสดงจุดยืนสนับสนุนการประท้วงในประเทศไทย พ.ศ. 2563–2564 โดยเขาได้โพสต์รูปชูสามนิ้วในอินสตาแกรมของเขา
สถานีรถไฟโทโยฮาชิ

สถานีรถไฟโทโยฮาชิ (; โรมาจิ: "Toyohashi-eki"; : โทโยฮาชิ-เอกิ) เป็นสถานีรถไฟในเมืองโทโยฮาชิ จังหวัดไอชิ เป็นหนึ่งในสถานีของรถไฟความเร็วสูงโทไกโด ชิงกันเซ็ง และเป็นสถานีที่สามารถเปลี่ยนรถไฟเพื่อไปยังนครนาโงยะได้ ดำเนินงานโดยบริษัทรถไฟญี่ปุ่นตอนกลางและบริษัทรถไฟเมเต็ตสึ
สาธารณรัฐสังคมนิยมโซเวียตลัตเวีย

สาธารณรัฐสังคมนิยมโซเวียตลัตเวีย  เป็นหนึ่งในสาธารณรัฐสิบห้าแห่งที่ประกอบกันเป็นสหภาพโซเวียต
สาธารณรัฐสังคมนิยมโซเวียตลัตเวียถูกจัดตั้งเป็นรัฐหุ่นเชิดของสหภาพโซเวียตเมื่อวันที่ 21 กรกฎาคม ค.ศ. 1940 (ระหว่างสงครามโลกครั้งที่ 2) ในอาณาบริเวณที่ก่อนหน้านั้นเคยเป็นสาธารณรัฐลัตเวียซึ่งเป็นรัฐเอกราช แต่ถูกกองทัพโซเวียตเข้ายึดครองตั้งแต่วันที่ 17 มิถุนายน ค.ศ. 1940 ตามถ้อยคำในสนธิสัญญาไม่รุกรานกันระหว่างเยอรมนีกับสหภาพสาธารณรัฐสังคมนิยมโซเวียต (สนธิสัญญาโมโลตอฟ–ริบเบนทรอพ)
ด้วยผลจากคำประกาศของซัมเนอร์ เว็ลส์ (เจ้าหน้าที่การต่างประเทศของสหรัฐอเมริกา) ในวันที่ 23 กรกฎาคม ค.ศ. 1940 สหรัฐอเมริกาและประชาคมยุโรปจึงไม่ยอมรับว่าการผนวกลัตเวียเข้ากับสหภาพโซเวียตเมื่อวันที่ 5 สิงหาคม ค.ศ. 1940 เป็นการกระทำที่ชอบด้วยกฎหมาย และการรับรองว่าลัตเวียเป็นสาธารณรัฐองค์ประกอบแห่งที่สิบห้าของสหภาพโซเวียตก็ถูกยับยั้งไว้เป็นเวลาห้าทศวรรษ ในเวลาต่อมา ลัตเวียถูกเยอรมนีนาซีเข้ายึดครองในเดือนมิถุนายนถึงกรกฎาคม ค.ศ. 1941 ก่อนที่จะถูกสหภาพโซเวียตยึดกลับคืนในปี ค.ศ. 1944–1945 ถึงกระนั้น ลัตเวียก็ยังมีฐานะเป็นประเทศเอกราช "โดยนิตินัย" โดยบางประเทศยังคงยอมรับคณะทูตและกงสุลซึ่งปฏิบัติหน้าที่ในนามของอดีตรัฐบาลลัตเวียต่อไป
อำนาจปกครองของสหภาพโซเวียตมาถึงจุดสิ้นสุดในช่วงการล่มสลายของสหภาพ รัฐสภาสาธารณรัฐสังคมนิยมโซเวียตลัตเวียซึ่งได้รับการเลือกตั้งอย่างเป็นอิสระครั้งแรกได้อนุมัติคำประกาศ "ว่าด้วยการฟื้นฟูเอกราชของสาธารณรัฐลัตเวีย" เมื่อวันที่ 4 พฤษภาคม ค.ศ. 1990 โดยกลับมาใช้ชื่อทางการของรัฐลัตเวียว่า สาธารณรัฐลัตเวีย รวมทั้งนำแบบธงและเพลงชาติที่เคยถูกยกเลิกกลับมาใช้อีกครั้ง เอกราชของสาธารณรัฐลัตเวียได้รับการฟื้นฟูอย่างสมบูรณ์ในวันที่ 21 สิงหาคม ค.ศ. 1991 ในช่วงที่มีความพยายามรัฐประหารในสหภาพโซเวียต และได้รับการรับรองอย่างสมบูรณ์จากสหภาพโซเวียตในวันที่ 6 กันยายน ค.ศ. 1991
รีอะโนวัสติ

รีอะโนวัสติ  หรือเรียกอย่างสั้นว่า รีอะ  เป็นสำนักข่าวของรัสเซียที่มีรัฐเป็นเจ้าของ ในวันที่ 9 ธันวาคม ค.ศ. 2013 โดยกฤษฎีกาของวลาดีมีร์ ปูติน ประธานาธิบดีรัสเซีย ได้มีการโอนหนี้ ทรัพย์สิน และพนักงานไปยังหน่วยงานรอสซียาเซียกอดเนียที่เพิ่งตั้งขึ้นใหม่ และในวันที่ 8 เมษายน พ.ศ. 2014 รีอะโนวัสติได้รับการจดทะเบียนเป็นส่วนหนึ่งของหน่วยงานใหม่
ปลาโรนันจุด

ปลาโรนันจุด (ชื่อวิทยาศาสตร์: "Rhynchobatus australiae") ปลากระดูกอ่อนทะเลขนาดใหญ่ จำพวกปลาโรนัน โดยอยู่ในวงศ์ปลาโรนันยักษ์ (Rhinobatidae)
มีจะงอยปากแหลม หัวดูคล้ายหัวเรือ ครีบอกปลายแหลม ครีบหลังเรียวโค้งอยู่ห่างกัน ครีบหางเป็นรูปพระจันทร์เสี้ยว กลางหลังมีสันขรุขระและแคบ ลำตัวด้านบนสีน้ำตาลอ่อนหรือสีกากี ลำตัวรวมถึงครีบอกมีจุดสีขาวเป็นดวง ชานครีบอกมีจุดกลมสีดำ ส่วนท้องสีขาว
เป็นปลาโรนันขนาดใหญ่ ขนาดโตเต็มที่โดยเฉลี่ย 250 เซนติเมตร และอาจใหญ่ได้ถึง 3 เมตร อาศัยอยู่ตามลำพังหรือเป็นฝูงเล็ก ๆ ไม่กี่ตัว ตามชายฝั่งและแนวปะการังตอนลึก จนถึงไหล่ทวีป กินอาหารจำพวกสัตว์น้ำหน้าดิน เช่น ปู, กุ้ง หรือหอย ในน่านน้ำไทยพบได้ทั้งสองฟากฝั่งทะเล แต่เป็นปลาที่พบได้น้อย 
ในอดีตถือว่าเป็นปลาโรนันที่เป็นชนิดซับซ้อนกับปลาโรนันชนิดอื่น ๆ คือ ปลาโรนันจุดขาว ("R. djiddensis"), ปลาโรนันจมูกกว้าง ("R. springeri") และอาจเป็นไปได้ว่ารวมถึงปลาโรนันจมูกเรียบ ("R. laevis")
ปลากุดสลาด

ปลากุดสลาด, ปลากุดสลาก หรือ ปลาอุณรุท  เป็นปลาทะเลในสกุล "Plectropomus" ในวงศ์ปลากะรัง (Serranidae) 
การจำแนก.
ปลากุดสลาดจำแนกได้เป็น 7 ชนิด ได้แก่
แมงกะพรุนไฟเรือรบโปรตุเกสอินโด-แปซิฟิก

แมงกะพรุนไฟเรือรบโปรตุเกสอินโด-แปซิฟิก หรือ แมงกะพรุนบลูบอตเทิล (ชื่อวิทยาศาสตร์: "Physalia utriculus") เป็นสัตว์น้ำไม่มีกระดูกสันหลังจำพวกแมงกะพรุน ที่มิใช่แมงกะพรุนแท้ ๆ ชนิดหนึ่ง ที่พบในทะเล 
มีรูปร่างคล้ายกับแมงกะพรุนไฟเรือรบโปรตุเกสหรือแมงกะพรุนไฟหมวกโปรตุเกส ("P. physalis") ที่เป็นชนิดที่ใกล้เคียงกันมากที่สุด ที่พบในมหาสมุทรแอตแลนติก หากแต่แมงกะพรุนไฟเรือรบโปรตุเกสอินโด-แปซิฟิก จะพบได้ในมหาสมุทรอินเดียและแปซิฟิก และมีขนาดเล็กกว่ามาก (6 นิ้วเมื่อเทียบกับ 12 นิ้ว) แต่มีหนวดที่ยาวเหมือนกัน และมีปากมากกว่าหนึ่งปาก เป็นสัตว์ที่อยู่เป็นอาณานิคม และเป็นสัตว์ที่เกิดมาจากเอมบริโอของสัตว์ที่แตกต่างกันหลายชนิดมารวมกัน ซึ่งแต่ละตัวจะมีลักษณะเด่นและมีคุณสมบัติที่แตกต่างกันออกไป 
มีการแพร่กระจายพันธุ์ที่กว้างขวางกว่า โดยพบอย่างมากที่ชายฝั่งออสเตรเลียรวมถึงน่านน้ำฮาวาย โดยมีชื่อเรียกอย่างเป็นไม่เป็นทางการว่า "ili mane‘o" หรือ "palalia" และอาจเป็นไปได้ว่าเป็นชนิดที่พบที่ชายฝั่งประเทศไทย เช่น จังหวัดภูเก็ต ที่ชายฝั่งของออสเตรเลียมีผู้ที่ถูกแมงกะพรุนในสกุล "Physalia" ต่อยมากถึงปีละ 10,000 หรือ 30,000 ราย ส่วนใหญ่จะเกิดที่น่านน้ำฝั่งตะวันออก มีเพียง 500 รายเท่านั้นที่เกิดที่ฝั่งตะวันตกและทางใต้ แต่ไม่เหมือนกับแมงกะพรุนไฟเรือรบโปรตุเกส เพราะไม่มีบันทึกของผู้เสียชีวิตที่เกิดจากการต่อยของแมงกะพรุนไฟเรือรบโปรตุเกสอินโด-แปซิฟิก
แหล่งข้อมูลบางแหล่งจัดให้แมงกะพรุนไฟเรือรบโปรตุเกสอินโด-แปซิฟิกเป็นชนิดเดียวกันกับแมงกะพรุนไฟเรือรบโปรตุเกส โดยถือเป็นชื่อพ้องซึ่งกันและกัน
คนมีเสน่ห์

"คนมีเสน่ห์" เป็นซิงเกิลของ นครินทร์ กิ่งศักดิ์ ในปี พ.ศ. 2559 สังกัดค่ายเพลงจีนี่เรคคอร์ดส ในเครือจีเอ็มเอ็ม แกรมมี่ ประพันธ์เนื้อร้อง-ทำนองและผู้เรียบเรียงโดย นครินทร์ กิ่งศักดิ์ ออกจำหน่ายในวันที่ 21 มิถุนายน พ.ศ. 2559 
ส่วนมิวสิกวิดิโอนี้ได้คู่พระนาง ไอซ์ซึ - ณัฐรัตน์ นพรัตยาภรณ์ กับ เบลล์ - เขมิศรา พลเดช แล้ว ยังจะได้เห็น พี่ป้าง ในลุคภารโรง แสดงประกบ พี่นิค - วิเชียร ฤกษ์ไพศาล เป็นเรื่องของนักศึกษา มีการรับน้อง น้องผู้หญิงโดนแซวว่า ดำบ้าง จอแบนบ้าง ไม่สวย กระเปิ๊บกระป๊าบ คือเป็นคนที่ไม่มีเสน่ห์เอาซะเลยก็เลยไม่ถูกกับแก๊งค์เพื่อนผู้ชายที่ชอบแซวซึ่งมีพระเอกอยู่ในแก๊งค์นี้ด้วย จนรุ่นพี่เห็นว่าคู่นี้ไม่ถูกกัน เลยจับทั้งคู่มาผูกติดกัน ไปไหนต้องไปด้วยกันตลอด ทำให้พระเอกได้ใกล้ชิดและรู้จักตัวตนของนางเอกมากขึ้นว่าเป็นคนมีจิตใจดีรักหมามาก ชอบช่วยหมาที่โดนแกล้ง พระเอกก็เลยเริ่มรู้สึกดีกับนางเอกขึ้นเรื่อยๆ 
โดยก่อนหน้านี้ได้เผยแพร่ Music Series 14 นาที "คนมีเสน่ห์" ให้ชมก่อนเพลงออกจำหน่าย อนิ่ง เพลง "คนมีเสน่ห์" ได้ถูกนำไปใช้กับละคร เด็กจอมยุ่ง ซึ่งเป็นภาคต่อของละคร เมียจำเป็น
การตอบรับ.
เพลง "คนมีเสน่ห์" ได้อันดับ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 17 กรกฎาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
นอร์แมน ล็อกเยอร์

เซอร์ โจเซฟ นอร์แมน ล็อกเยอร์ (17 พฤษภาคม ค.ศ. 1836 – 16 สิงหาคม ค.ศ. 1920) เป็นนักดาราศาสตร์ชาวอังกฤษ เกิดที่เมืองรักบี้ หลังเรียนจบจากสวิตเซอร์แลนด์และฝรั่งเศส ล็อกเยอร์รับราชการที่สำนักการสงคราม และย้ายไปที่เมืองวิมเบิลดันหลังแต่งงานกับวินิเฟรด เจมส์ ล็อกเยอร์เป็นนักดาราศาสตร์สมัครเล่นที่สนใจในดวงอาทิตย์ ในปี ค.ศ. 1868 เขาพบแถบสีเหลืองในสเปกตรัมใกล้ขอบดวงอาทิตย์ ซึ่งมีความยาวคลื่นประมาณ 588 นาโนเมตร ล็อกเยอร์สันนิษฐานว่าแถบสีเหลืองเกิดจากธาตุชนิดหนึ่ง เขาจึงร่วมกับนักเคมีชาวอังกฤษ เอ็ดเวิร์ด แฟรงค์แลนด์ ตั้งชื่อธาตุนี้ว่า "ฮีเลียม" โดยมาจากคำในภาษากรีกโบราณ "hḗlios" ที่แปลว่า "ดวงอาทิตย์" เมื่อเกิดสุริยุปราคาในปีเดียวกัน ปิแอร์ จองส์ชอง นักดาราศาสตร์ชาวฝรั่งเศสได้ศึกษาแถบสีเหลืองดังกล่าวและค้นพบธาตุฮีเลียมเช่นกัน ล็อกเยอร์และจองส์ชองจึงถือว่าเป็นผู้ค้นพบธาตุฮีเลียมร่วมกัน
ปีต่อมา ล็อกเยอร์ก่อตั้งนิตยสาร "เนเจอร์" เพื่อใช้เผยแพร่ความรู้ด้านวิทยาศาสตร์ เขาเป็นบรรณาธิการของนิตยสารจนกระทั่งเสียชีวิต
ต่อมาในปี ค.ศ. 1885 ล็อกเยอร์ดำรงตำแหน่งศาสตราจารย์ด้านฟิสิกส์ดาราศาสตร์ที่ราชวิทยาลัยวิทยาศาสตร์ในเซาท์เคนซิงตัน (ปัจจุบันเป็นส่วนหนึ่งของราชวิทยาลัยลอนดอน) และดูแลหอดูดาวจนเกษียณในปี ค.ศ. 1913 เขาเสียชีวิตที่บ้านในเมืองซัลคัมบ์รีจิสในปี ค.ศ. 1920 ชื่อของล็อกเยอร์ได้รับการนำไปตั้งเป็นชื่อเกาะนอกชายฝั่งตะวันออกของเกาะเอลสเมียร์ ประเทศแคนาดา, แอ่งดวงจันทร์และแอ่งดาวอังคาร
ภูมิศาสตร์กายภาพ

ภูมิศาสตร์กายภาพ เป็นหนึ่งในสองสาขาหลักของภูมิศาสตร์ และเป็นสาขาย่อยของสาขาวิทยาศาสตร์ธรรมชาติซึ่งเกี่ยวข้องกับการศึกษาถึงกระบวนการและแบบรูปของสิ่งแวดล้อมทางธรรมชาติ เช่น บรรยากาศ อุทกภาค ชีวมณฑล และธรณีภาค ตรงข้ามกับภูมิศาสตร์มนุษย์ที่เน้นทางวัฒนธรรมหรือสิ่งแวดล้อมสรรค์สร้างมากกว่า
สาขาย่อย.
ภูมิศาสตร์กายภาพสามารถแบ่งออกเป็นหลายสาขาย่อยดังต่อไปนี้
หมอผี

หมอผี เป็นละครโทรทัศน์แนวแฟนตาซี-สยองขวัญ โดยนำมาสร้างเป็นละครโทรทัศน์มาแล้ว 2 ครั้ง 
ครั้งแรกเมื่อปี พ.ศ. 2516 โดย บริษัท ซันไชน์ เอ็นเตอร์เทนเม้นท์ จำกัด จากบทประพันธ์ หม่อมเจ้าชาตรีเฉลิม ยุคล บทโทรทัศน์ ภูเขาคิง ผู้จัดละครและกำกับการแสดงโดย หม่อมเจ้าชาตรีเฉลิม ยุคล นำแสดงโดย ออกอากาศทุกวัน เวลา 20.30 - 22.30 น. ทางสถานีโทรทัศน์สีกองทัพบกช่อง 7 
ครั้งที่ 2 ในปี พ.ศ. 2559 สร้างในรูปแบบละครซีรีส์ผลิตโดย บริษัท ศรีคำรุ้ง โปรดักชั่น จำกัด จากบทประพันธ์ของ หม่อมเจ้าชาตรีเฉลิม ยุคล และบทโทรทัศน์โดย อินดี้ด็อก ผู้จัดละคร หม่อมเจ้าชาตรีเฉลิม ยุคล กำกับการแสดงโดย พุฒิพงศ์ สายศรีแก้ว นำแสดงโดย เจสัน ยัง, พิชญ์นาฏ สาขากร ออกอากาศทุกวันพุธ-วันพฤหัสบดี เวลา 21.50 - 23.30 น. และออกอากาศซ้ำทุกวันอังคาร-พุธ เวลา 09.40 - 11.10 น. และเริ่มออกอากาศซ้ำทุกวันจันทร์-วันพฤหัสบดี เวลา 22.00 - 23.30 น. เริ่มวันจันทร์ที่ 19 ธันวาคม พ.ศ. 2559 ทางสถานีโทรทัศน์ช่องพีพีทีวี
รายชื่อตอนประจำสัปดาห์.
รายชื่อตอน ปี พ.ศ. 2559.
หมายเหตุ: รวมทั้งสิ้น 17 ตอน
รายชื่อตอน ปี พ.ศ. 2560.
หมายเหตุ: รวมทั้งสิ้น รอระบุ ตอน
แม่น้ำบักดั่ง

แม่น้ำบักดั่ง  เป็นแม่น้ำทางตอนเหนือของประเทศเวียดนาม อยู่ใกล้กับอ่าวหะล็อง ไหลผ่านเมืองกว๋างเอียนของจังหวัดกว๋างนิญ และนครถวีเงวียนของไฮฟอง มีความยาวทั้งสิ้น 40 กิโลเมตร
แม่น้ำบักดั่งมียุทธการที่สำคัญ 3 เหตุการณ์ในประวัติศาสตร์เวียดนาม ใน ค.ศ. 938 ส่งผลให้เวียดนามได้รับเอกราช ใน ค.ศ. 981 และ ค.ศ. 1288 นายพล เจิ่น ฮึง เด่า ได้ขับไล่กองทัพมองโกเลีย
ผมม้าหน้าเต่อ

ผมม้าหน้าเต่อ เป็นบทประพันธ์ บทโทรทัศน์โดย ชมิทหลา เหลี่ยววิริยกิจ, กิตติพงษ์ สอาดดี กำกับการแสดงโดย น้ำฝน ชมิทหลา เหลี่ยววิริยกิจ ออกอากาศทุกวันจันทร์-วันอังคาร เวลา 21.50 น. และเวลา ทางช่องพีพีทีวี เริ่มตอนแรกวัน วันที่ 6 กันยายน – 11 ตุลาคม พ.ศ. 2559
เรื่องย่อ.
ผมม้าหน้าเต่อ เรื่องราวความสนุกสนานวุ่นวาย ที่สะท้อนชีวิตของเด็กสาววัยแรกรุ่นในโรงเรียนหญิงล้วนที่กำลังก้าวผ่านวัยจากคำว่า เด็กหญิง เข้าสู่วัยที่ต้องใช้ นางสาว นำมาซึ่งเรื่องราววุ่น ๆ ของศิษย์และคุณครูใน โรงเรียนพากเพียรวิทยา
ฟีฟ่าคอนเฟเดอเรชันส์คัพ 2003

ฟีฟ่าคอนเฟเดอเรชันส์คัพ 2003  เป็นการแข่งขันฟุตบอลระดับนานาชาติคอนเฟเดอเรชันส์คัพ ครั้งที่ 4 จัดโดยฟีฟ่า ระหว่างวันที่ 18 – 29 มิถุนายน ค.ศ. 2003 ที่ประเทศฝรั่งเศส
ทีมชาติฝรั่งเศส ทีมเจ้าภาพได้ชนะเลิศการแข่งขันในปีนี้หลังจากสามารถเอาชนะ แคเมอรูน ในรอบชิงชนะเลิศได้ 1–0
ทีมที่ผ่านเข้ารอบ.
หมายเหตุ: ตุรกีได้ผ่านเข้ารอบเนื่องจากฝรั่งเศสนั้นเป็นเจ้าภาพการแข่งขันและยังเป็นแชมป์ฟุตบอลชิงแชมป์แห่งชาติยุโรป 2000 ทำให้ต้องหาอีก 1 ทีมเพื่อที่จะเข้ารอบในรายการนี้โดยอิตาลี รองแชมป์ฟุตบอลชิงแชมป์แห่งชาติยุโรป 2000 และ เยอรมันรองแชมป์ฟุตบอลโลก 2002 ได้ปฏิเสธไม่เข้าร่วมแข่งขันทำให้สิทธิ์นี้นั้นตกเป็นของตุรกี ในที่สุด
ผู้ตัดสิน.
<templatestyles src="Col-begin/styles.css"/>
ดาวซัลโว.
<templatestyles src="Col-begin/styles.css"/>
ตำบลขัวเรียง

ตำบลขัวเรียง เป็นตำบลใน อำเภอชุมแพ จังหวัดขอนแก่น
ภูมิศาสตร์.
ตั้งอยู่ห่างจาก อำเภอชุมแพ ประมาณ 15 กิโลเมตร ห่างจาก จังหวัดขอนแก่น 77 กิโลเมตร สภาพภูมิประเทศส่วนใหญ่เป็นที่ราบสูง
ตำบลหนองไผ่ (อำเภอชุมแพ)

ตำบลหนองไผ่ เป็นตำบลใน อำเภอชุมแพ จังหวัดขอนแก่น
ภูมิศาสตร์.
ตั้งอยู่ห่างจาก อำเภอชุมแพ ประมาณ 5 กิโลเมตร ห่างจาก จังหวัดขอนแก่น 87 กิโลเมตร สภาพภูมิประเทศส่วนใหญ่เป็นที่ราบสูง
ตำบลวังหินลาด

ตำบลวังหินลาด เป็นตำบลใน อำเภอชุมแพ จังหวัดขอนแก่น เดิมอยู่ในเขตการปกครองของตำบลหนองไผ่ อำเภอชุมแพ จังหวัดขอนแก่น การตั้งถิ่นฐานเป็นชุมชนเริ่มจากราษฎรกลุ่มหนึ่งได้อพยพเข้าจากบ้านชุมแพ เมื่อปี พ.ศ.2469 เพื่อหาทำเลตั้งถิ่นฐาน ทำไร่ ทำนา เนื่องจากบริเวณแห่งนี้มีความอุดมสมบูรณ์ มีสัตว์ป่าอาศัยอยู่เป็นจำนวนมาก จนชุมชนมีขนาดใหญ่ขึ้น และได้จัดตั้งเป็นหมู่บ้านเมื่อปี พ.ศ.2474 โดยตั้งชื่อหมู่บ้านว่า บ้านวังหินลาด เพราะมีลำห้วยธรรมชาติ ด้านทิศตะวันออกของหมู่บ้าน ซึ่งแต่เดิมชาวบ้านใช้เป็นแหล่งน้ำกินน้ำใช้ และบริเวณลำห้วยแห่งนี้ลึก และกว้างกว่าลำห้วยทั่วไป โดยเฉพาะพื้นที่หินลาดเป็นวังน้ำใสสะอาด สามารถดื่มกินได้ และมีหินธรรมชาติลาดตัดลำห้วย เป็นฝายกั้นทำให้น้ำมีความอุดมสมบูรณ์ตลอดปี จึงได้ตั้งชื่อหมู่บ้านวังหินลาด ขึ้นกับตำบลชุมแพ มีหมู่บ้านที่ก่อตั้งขึ้นภายหลัง คือ บ้านหนองไผ่เหนือ บ้านโสกก้อง บ้านหนองทุ่ม บ้านนาคำน้อย และบ้านโป่งแห้ง และในปี พ.ศ.2495 อำเภอชุมแพมีการแบ่งพื้นที่เพื่อจัดตั้งตำบลหนองไผ่ หมู่บ้านเหล่านั้นจึงถูกโอนมาขึ้นกับตำบลหนองไผ่ ในปี 2527 มีการแบ่งแยกหมู่ที่มีขนาดใหญ่ ประชากรจำนวนมาก คือ บ้านโสกก้องหมู่ 11 แยกเป็น บ้านโสกอุดม หมู่ 27 และบ้านหนองไผ่เหนือ หมู่ 13 แยกเป็นบ้านนาดี หมู่ 25 ขึ้นกับตำบลหนองไผ่ อำเภอชุมแพ
ในปี พ.ศ.2528 มีการขอแบ่งแยกหมู่บ้านวังหินลาด หนองทุ่ม ฝายหิน นาคำน้อย โป่งแห้ง โสกก้อง โสกอุดม หนองไผ่เหนือ และนาดี ยกฐานะขึ้นเป็น "ตำบลวังหินลาด" โดยตั้งชื่อตำบลตามชื่อหมู่ที่เก่าแก่ที่สุดในพื้นที่ ภายหลังมีการขอแบ่งแยกหมู่บ้านเพิ่มเติม คือ บ้านวังหินลาดขอแยกเป็นบ้านวังเจริญ บ้านหนองทุ่มขอแยกเป็นบ้านหนองทอง และบ้านโสกก้องขอแยกเป็นบ้านก้องเจริญ ปัจจุบันตำบลวังหินลาดมีหมู่บ้านทั้งหมด 12 หมู่บ้าน 
ภูมิศาสตร์.
ตั้งอยู่ห่างจาก อำเภอชุมแพ ประมาณ 15 กิโลเมตร ห่างจาก จังหวัดขอนแก่น 96 กิโลเมตร สภาพภูมิประเทศส่วนใหญ่เป็นที่ราบสูง
ตำบลนาหนองทุ่ม (อำเภอชุมแพ)

ตำบลนาหนองทุ่ม เป็นตำบลใน อำเภอชุมแพ จังหวัดขอนแก่น
ประวัติ.
ประชาชนของตำบลนาหนองทุ่มส่วนใหญ่จะอพยพมาจากจังหวัดใกล้เคียงและจังหวัดอื่นๆ ในภาคตะวันออกเฉียงเหนือ ได้แก่ จังหวัดมหาสารคาม จังหวัดชัยภูมิ จังหวัดร้อยเอ็ด จังหวัดกาฬสินธุ์ จังหวัดนครราชสีมา และจังหวัดสกลนคร โดยอพยพมาทำอาชีพการเกษตรปลูกพืชไร่ ได้แก่ ข้าวโพด ถั่วต่างๆ เนื่องจากพื้นที่มีความอุดมสมบูรณ์ ต่อมาทางราชการได้ประกาศให้พื้นที่ ที่ใช้ในการปลูกพืชไร่เป็นเขตอุทยานแห่งชาติภูผาม่าน ทำให้มีการอพยพจากบริเวณดังกล่าวมาตั้งหมู่บ้านใหม่อยู่นอกเขตอุทยานแห่งชาติภูผาม่าน บางส่วนไปรวมกับหมู่บ้านดั้งเดิม ซึ่งตั้งอยู่ก่อนแล้วนอกเขตอุทยานฯ เดิมตำบลนาหนองทุ่ม ขึ้นกับตำบลโนนหัน อำเภอชุมแพ จังหวัดขอนแก่น และแยกจากตำบลโนนหัน เมื่อปี พ.ศ. 2506 มีทั้งหมด 15 หมู่บ้าน มีนายคำภู แพงไทย เป็นกำนันตำบลคนแรก และได้มีการขยายหมู่บ้านเพิ่มขึ้นเรื่อยๆ จนเป็น 17 หมู่บ้าน ในปี พ.ศ.2531 จึงได้แยกออกเป็น 2 ตำบล คือ ตำบลนาหนองทุ่ม มี 8 หมู่บ้าน และตำบลหนองเขียด มี 9 หมู่บ้าน จนถึงปัจจุบัน
เขตการปกครอง.
เขตการปกครองของตำบลนาหนองทุ่ม มี 13 หมู่บ้าน ดังนี้
ภูมิศาสตร์.
ตั้งอยู่ห่างจาก อำเภอชุมแพ ประมาณ 30 กิโลเมตร ห่างจาก จังหวัดขอนแก่น 120 กิโลเมตร สภาพภูมิประเทศส่วนใหญ่เป็นที่ราบสูง
กริช กฤษดา

กริช กฤษดา หรือชื่อจริง กฤษดา ดีอุบล เป็นนักแสดง นายแบบ และนักร้องวง Breeze เข้าสู่วงการด้วยการชักนำของพจน์ อานนท์
ประวัติ.
กริช กฤษดา (ชื่อเล่น: อ๊อด, กริช) เกิดเมื่อวันที่ 16 สิงหาคม พ.ศ. 2517 เป็นลูกชายคนโต ในจำนวนพี่น้องทั้งหมด 3 คนและเป็นคนกรุงเทพแต่กำเนิด โดยชื่อ "กริช กฤษดา" ของเขานั้น เป็นชื่อที่ใช้ในการแสดงในวงการบันเทิงที่พจน์ อานนท์ ผู้ชักนำเข้าวงการ เป็นผู้ตั้งให้โดยเขามีชื่อและนามสกุลจริงว่า กฤษดา ดีอุบล
เริ่มต้นการศึกษาในระดับชั้นอนุบาล จนสำเร็จการศึกษาในระดับชั้นประถมปีที่ 6 ที่โรงเรียนศิริลักษณ์ จากนั้นจึงมาศึกษาต่อในระดับชั้นมัธยมต้นที่ โรงเรียนบางมดวิทยา ในช่วงที่เขานั้นเข้าสู่วงการบันเทิงในช่วงปี พ.ศ. 2536 กริช กฤษดากำลังศึกษาอยู่ชั้นปีที่ 3 ที่พาณิชยการราชดำเนิน แผนกการตลาด โดยหลังจากสำเร็จการศึกษาในระดับ ปวช. แล้วเขาเข้าศึกษาต่อ ในระดับ ปวส. ที่สถานศึกษาเดิม โดยตัดสินใจที่จะเลือกเรียนในช่วงภาคค่ำ เพื่อที่จะได้ไม่กระทบงาน ในด้านการถ่ายแบบที่มักใช้เวลาในการทำงาน และนัดหมายในช่วงกลางวัน
เริ่มมีผลงานในช่วงปี พ.ศ. 2536 ซึ่งในขณะนั้นเขามีอายุได้ 18 ปี โดยหลังจากส่งรูปและเข้ามาเทสต์หน้ากล้องกับพจน์ อานนท์ จากนั้นได้รับการติดต่อให้เริ่มงานด้านการถ่ายแบบ และมีโอกาสได้ขึ้นปกนิตยสารเธอกับฉัน ในการถ่ายแบบแฟชั่นในครั้งแรกทันที โดยในการถ่ายแบบ ภาพแฟชั่นในครั้งนี้นั้น เขาได้รับเลือกให้ขึ้นปกนิตยสารเธอกับฉัน ในฉบับที่ 222 ปักษ์แรก มีนาคม พ.ศ. 2536
และมีผลงานในด้านการถ่ายแบบ ฝากไว้มากมายในนิตยสารวัยรุ่นอย่าง เธอกับฉัน, The Boy, Angel, Top Teen, อานนท์, Wolf, Child, วันหวาน เป็นต้น ซึ่งได้รับความนิยมอย่างมาก จากกลุ่มผู้อ่านวัยรุ่น ในขณะนั้น
อีกทั้งยังมีผลงานการแสดง ทั้งละครโทรทัศน์ และภาพยนตร์ เช่น ภาพยนตร์เรื่อง "กองร้อย 501 ริมแดง" และละครเรื่อง "ข้าวเปลือก" เป็นต้น นอกจากนี้ยังเป็นนักร้องวง "Breeze" สังกัดโพลีแกรม โดยมีสมาชิกทั้งหมด 4 คนได้แก่ หมู-กำพล กิตติคุณาภรณ์, ปอ-เอกพันธ์ วงศ์ชิน, บิ๊ก-สุทธิศักดิ์ พุ่มพวง และ กริช กฤษดา โดยกริชทำหน้าที่มือกีต้าร์ และร้องคอรัส ออกอัลบั้มจำนวน 1 ชุด ในปีพ.ศ. 2540 ปัจจุบันไม่มีผลงานในวงการบันเทิงแล้ว
เซร์ชีอู ฟารีอัส

เซร์ชีอู รีการ์ดู จี ไปวา ฟารีอัส (เกิดเมื่อวันที่ 9 มิถุนายน พ.ศ. 2510) เป็นผู้จัดการทีมชาวบราซิล เขาเคยเป็นหัวหน้าผู้ฝึกสอนของสุพรรณบุรี ในไทยลีก
ฟารีอัสเคยได้แชมป์เอเอฟซีแชมเปียนส์ลีก กับโปฮัง สตีลเลอส์ ในปี พ.ศ. 2552
อัฟชิน ก็อตบี

อัฟชิน ก็อตบี (เกิดเมื่อวันที่ 8 กุมภาพันธ์ พ.ศ. 2507) เป็นผู้จัดการทีมชาวอิหร่าน
ชีวิตส่วนตัว.
ก็อตบีเกิดในเมืองชีราซ ประเทศอิหร่าน โดยเป็นบุตรของครูในอิหร่าน หลังจากนั้นเขาได้ย้ายถิ่นฐานมาอยู่ที่ลอสแอนเจลิส สหรัฐอเมริกา เขาจบปริญญาตรีวิศวกรรมไฟฟ้า จากมหาวิทยาลัยแคลิฟอร์เนีย ลอสแอนเจลิส ซึ่งเขาเป็นส่วนหนึ่งของทีมฟุตบอลมหาวิทยาลัยด้วย
จอร์จ หู

จอร์จ หู (อักษรโรมัน: George Hu; เกิด 24 กรกฎาคม ค.ศ. 1982) หรือ หู ยฺหวี่เวย์  เป็นนักร้องและนักแสดงชาวอเมริกันซึ่งปักหลักในไต้หวัน คล่องภาษาจีนกลาง ภาษาไต้หวัน และภาษาอังกฤษ เดิมสังกัดเฟิสต์มีเดียคอร์ปอเรชัน (First Media Corporation) ครั้น ค.ศ. 2011 ย้ายมาสังกัดโพลีแลนด์อินเตอร์เนชันนัลเอนเตอร์เทนเมนต์ (Polyland International Entertainment)
บ้านแถวในเมือง

บ้านแถวในเมือง หรือ บ้านแถว หรือ ทาวน์เฮาส์ (บางครั้งมีการเรียกว่า ด้วยเหตุผลทางการตลาด) ตามที่ใช้ในอเมริกาเหนือ เอเชีย ออสเตรเลีย แอฟริกาใต้ และส่วนอื่น ๆ ในยุโรป หมายถึง บ้านแถวที่อยู่ในตัวเมือง มักมีห้องนั่งเล่นอยู่ชั้นล่าง คำว่า ถือกำเนิดขึ้นที่ลอนดอน สหราชอาณาจักร และเป็นที่แพร่หลายในเมืองใหญ่หลายเมืองเนื่องจากเป็นสิ่งปลูกสร้างที่สามารถใช้สอยพื้นที่ได้อย่างเต็มประสิทธิภาพ
ประวัติ.
แต่เดิมในสหราชอาณาจักร บ้านในเมืองถือเป็นที่พักอาศัยสำหรับขุนนางหรือผู้มีฐานะมั่งคั่งซึ่งมักเป็นเจ้าของบ้านหรือคฤหาสน์ในชนบทอย่างน้อยหนึ่งหลัง ตั้งแต่ช่วงคริสต์ศตวรรษที่ 18 เป็นต้นมา บุคคลเหล่านี้จะใช้ชีวิตส่วนใหญ่ในบ้านที่ชนบท และจะเข้ามาอยู่ในบ้านในเมืองเป็นครั้งคราวเมื่อมีเหตุการณ์ที่ต้องเข้าสังคม (นั่นก็คือฤดูการเต้นรำในสมัยนั้น) บ้านในเมืองของบุคคลเหล่านี้ส่วนใหญ่มีลักษณะเป็นบ้านแถว มีเพียงจำนวนน้อยมากที่จะเป็นบ้านเดี่ยว แม้แต่ชนชั้นสูงที่เป็นเจ้าของคฤหาสน์ชนบทเนื้อที่เป็นร้อย ๆ พัน ๆ เอเคอร์ ก็นิยมพักอาศัยในบ้านแถวในเมืองเช่นกัน
ทวีปเอเชีย.
ในทวีปเอเชีย บ้านแถวในเมืองมักมีความหมายเดียวกับทางอเมริกาเหนือ แต่ในบางประเทศอาจมีการสร้างบ้านแถวเป็นส่วนหนึ่งของกลุ่มที่พักอาศัยขนาดใหญ่ มีความปลอดภัยค่อนข้างสูง พร้อมกับสิ่งอำนวยความสะดวกเหมือนโรงแรม เช่น สระว่ายน้ำ ห้องออกกำลังกาย สวน สนามเด็กเล่น
จักรพรรดินีซุน

ซุนหฺวังโฮ่ว (1399–1462) เป็นพระมเหสีของจักรพรรดิเซฺวียนเต๋อแห่งราชวงศ์หมิง ได้รับการเฉลิมพระนามว่า เซี่ยวกงจางหฺวังโฮ่ว (孝恭章皇后)
พระชนมชีพ.
จักรพรรดินีซุนประสูติในปี ค.ศ. 1399 ในปีที่ 2 ของจักรพรรดิเจี้ยนเหวิน ที่ซู่ผิง  มณฑลซานตง
ใน ค.ศ. 1417 นางซุนได้เป็นพระชายาคนหนึ่งของรัชทายาทจู จานจี (朱瞻基) ครั้น ค.ศ. 1425 จู จานจี ขึ้นเป็นจักรพรรดิเซฺวียนเต๋อ (宣德) พระชายาซุนจึงได้บรรดาศักดิ์กุ้ยเฟย์ (贵妃) ที่พระมเหสี
ใน ค.ศ. 1417 พระนางให้กำเนิดพระราชโอรสนามว่า จู ฉีเจิ้น (朱祁鎮) ขณะที่พระมเหสีของเซฺวียนเต๋อไร้พระโอรส โอรสของนางจึงได้เป็นรัชทายาท ครั้น ค.ศ. 1428 พระมเหสีซุนกุ้ยเฟย ในฐานะพระชนนีของรัชทายาท ได้เลื่อนเป็นพระอัครมเหสี เรียกว่า ซุนหฺวังโฮ่ว
ใน ค.ศ. 1435 เซฺวียนเต๋อสวรรคต รัชทายาทจู ฉีเจิ้น พระชนม์ 8 ชันษา ขึ้นเป็นจักรพรรดิเจิ้งถ่ง (正統) แต่ซุนหฺวังโฮ่วมิได้สำเร็จราชการแทนโอรส เพราะจางหฺวังโฮ่ว (張皇后) พระมารดาของเซฺวียนเต๋อ ยังมีพระชนม์อยู่ จางหฺวังโฮ่วได้สำเร็จราชการแทนเจิ้งถ่งผู้เป็นหลาน กระทั่งเจิ้งถ่งบรรลุนิติภาวะใน ค.ศ. 1442
ไนอา แจ็กซ์

เซฟลีนา ฟาเนเน (Savelina Fanene) เกิด 29 พฤษภาคม ค.ศ. 1984 เป็นนักมวยปล้ำอาชีพและโมเดลชาวอเมริกันที่เซ็นสัญญากับWWEภายใต้ชื่อ ไนอา แจ็กซ์ (Nia Jax) เป็นแชมป์หญิง WWE และแชมป์แท็กทีมหญิง WWE
อเล็กซา บลิส

อเล็กซิส คอฟแมน (Alexis Kaufman; เกิด 9 สิงหาคม ค.ศ. 1991) นักมวยปล้ำอาชีพชาวอเมริกันที่ปัจจุบันเซ็นสัญญากับWWEภายใต้ชื่อ อเล็กซา บลิส (Alexa Bliss) เซ็นสัญญากับสมาคมในเดือนพฤษภาคม 2013 ฝึกมวยปล้ำกับศูนย์ฝึกทักษะ WWE Performance Center ในออร์แลนโด, ฟลอริดา และร่วมNXT ในเดือนพฤษภาคม 2015 เธอได้เป็นผู้จัดการส่วนตัวทีมเบลกและเมอร์ฟี เธอเปิดตัวขึ้นค่ายหลักในเดือนกรกฎาคม 2016 เป็นคนแรกที่ได้ทั้งแชมป์หญิงสแมคดาวน์ WWE และแชมป์หญิงรอว์ WWE และได้กระเป๋าสิทธิ์มันนีอินเดอะแบงก์ (2018) และแชมป์แท็กทีมหญิง WWEทำให้เป็นผู้หญิงคนที่2 ที่ได้แชมป์ Triple Crown ของ WWE
โมโจ รอว์ลีย์

ดีน โจนาธาน มุห์ตาดี (Dean Jonathan Muhtadi) เกิด 17 กรกฎาคม ค.ศ. 1986 เป็นนักมวยปล้ำอาชีพและอดีตนักอเมริกันฟุตบอลชาวอเมริกันที่รู้จักดีกับWWEในนาม โมโจ รอว์ลีย์ (Mojo Rawley) อดีตแท็กทีมร่วมกับแซค ไรเดอร์ และเป็นเพื่อนสนิทกับร็อบ กรอนคอวสกี
ตำบลนาเพียง (อำเภอชุมแพ)

ตำบลนาเพียง เป็นตำบลใน อำเภอชุมแพ จังหวัดขอนแก่น
ภูมิศาสตร์.
ตั้งอยู่ห่างจาก อำเภอชุมแพ ประมาณ 25 กิโลเมตร ห่างจาก จังหวัดขอนแก่น 57 กิโลเมตร สภาพภูมิประเทศส่วนใหญ่เป็นที่ราบสูง
ตำบลโนนอุดม (อำเภอชุมแพ)

ตำบลโนนอุดม เป็นตำบลใน อำเภอชุมแพ จังหวัดขอนแก่น
ภูมิศาสตร์.
ตั้งอยู่ห่างจาก อำเภอชุมแพ ประมาณ 10 กิโลเมตร ห่างจาก จังหวัดขอนแก่น 72 กิโลเมตร สภาพภูมิประเทศส่วนใหญ่เป็นที่ราบสูง
เค้กบายดิโอเชียน

"เค้กบายดิโอเชียน"  เป็นซิงเกิลเปิดตัวของวงดนตรีอเมริกัน ดีเอ็นซีอี ออกจำหน่ายในวันที่ 18 กันยายน ค.ศ. 2015 และออกอากาศทางวิทยุในวันที่ 22 มกราคม ค.ศ. 2016 ผ่านรีพับลิกเรเคิดส์ เป็นซิงเกิลนำจากอีพี "สเวย์"
การแต่งเพลง.
"เค้กบายดิโอเชียน" แต่งโดยโจ โจนาส จัสติน แทรนเตอร์ และคู่ศิลปินชาวสวีเดน แมตต์แมนและโรบิน ซึ่งช่วยผลิตเพลงด้วย เพลงมีเนื้อหาเกี่ยวกับเพศสัมพันธ์ แต่มักถูกตีความบ่อย ๆ ว่าเกี่ยวกับค็อกเทลชื่อ เซ็กซ์ออนเดอะบีช ชื่อเพลงเกิดจากคู่โปรดิวเซอร์ชาวสวีเดนมักสับสนวลี "เซ็กซ์ออนเดอะบีช" กับวลี "เค้กบายดิโอเชียน"
มิวสิกวิดีโอ.
มิวสิกวิดีโอเพลง "เค้กบายดิโอเชียน" กำกับโดยแบล็กคอฟฟี และจีจี เฮอดีด ออกฉายในเดือนตุลาคม ค.ศ. 2015 คริสตินา การิบัลดิ จาก"เอ็มทีวี" เขียนว่า "ดีเอ็นซีอี ได้แก่ โจ จู ลี โคล วิตเทิล และแจ็ก ลอว์เลส แสดงเพลงอยู่หน้าเค้กก้อนใหญ่บนชายหาด หลังจากนั้นไม่นาน ผู้หญิงกลุ่มหนึ่งสวมชุดบิกินีมาร่วมกับ 'ทีมดีเอ็นซีอี' สร้างฟองสบู่และเอาเค้กป้ายหน้ากันขณะที่เขาพบคู่แข่ง ได้แก่ เดอะแฟตจูว"
อารียา ผลฟูตระกูล

อารียา ผลฟูตระกูล ชื่อเล่น กิ่ง เป็นนักแสดงและนางแบบหญิงชาวไทย เกิดเมื่อวันที่ 17 ตุลาคม พ.ศ. 2538
ผลงาน.
ผลงานการถ่ายแบบ.
นิตยสาร แพรว
นิตยสาร seventeen
ปุณณิศา ศิริสังข์

ปุณณิศา ศิริสังข์ (ชื่อเล่น: ใบเตย) เป็นนักแสดงชาวไทย เกิดเมื่อวันที่ 21 กุมภาพันธ์ พ.ศ. 2535 เริ่มเข้าวงการจากการประกวด นางสาวไทย ได้รับรางวัลรองชนะเลิศอันดับ 1 กับรางวัลขวัญใจช่างภาพสื่อมวลชน ในปี 2555 และล่าสุดเป็นหนึ่งในผู้เข้าแข่งขันรายการ สงครามนางงาม the casting project และผ่านเข้ารอบ 10 คนสุดท้าย
การศึกษา.
เรียนจบ ปริญญาตรี จาก มหาวิทยาลัยกรุงเทพ คณะ นิเทศศาสตร์ ภาควิชา ประชาสัมพันธ์
กุลธิดา พริ้งเกษมชัย

กุลธิดา พริ้งเกษมชัย (ชื่อเล่น: ซีแนน; เกิดเมื่อวันที่ 23 พฤศจิกายน พ.ศ. 2536) เป็นนักแสดงชาวไทย เริ่มเข้าวงการจากการประกวด Miss Photogenic KKU NKC Freshy Boys & Girls 2012, เข้ารอบ 14 คนสุดท้ายการประกวด
ดัชชี่บอยแอนด์เกิร์ล (Dutchie Boys & Girls) 2013 และล่าสุดเป็นหนึ่งในผู้เข้าแข่งขันรายการ สงครามนางงาม the casting project และผ่านเข้ารอบ 10 คนสุดท้าย ได้รับบทเป็น ลูกน้ำ นางงามเลสเบี้ยน
ปิยดา อินทวงศ์

'ปิยดา อินทวงศ์ (ชื่อเล่น: หลิงหลิง) เป็นนักแสดงชาวลาว ที่ทำงานที่ไทย เกิดเมื่อวันที่ 13 พฤศจิกายน พ.ศ. 2535 เริ่มเข้าวงการจากการประกวด Miss Photogenic KKU NKC Freshy Boys & Girls 2012, เข้ารอบ 14 คนสุดท้ายการประกวด ดัชชี่บอยแอนด์เกิร์ล (Dutchie Boys & Girls) 2013, ได้รับตำแหน่ง มิสควีนลาว 2014 และเป็นตัวแทนประเทศลาว ในการประกวด มิสอินเตอร์เนชั่นแนลควีน 2014ได้รับรางวัล รองชนะเลิศอันดับสองจากเวทีดังกล่าว และล่าสุดเป็นหนึ่งในผู้เข้าแข่งขันรายการ สงครามนางงาม the casting project และผ่านเข้ารอบ 10 คนสุดท้าย
ปาณิสรา ปริญญารักษ์

ภัสร์ดารินทร์ ปริญญารักษ์ (เดิมชื่อ ปาณิสรา) ชื่อเล่น ตูน เกิดวันที่ 10 พฤศจิกายน พ.ศ. 2535 เป็นนักแสดงชาวไทย สังกัด เอ็กแซ็กท์ ของ ถกลเกียรติ วีรวรรณ เริ่มเข้าวงการบันเทิงด้วยการเป็นนักแสดงอิสระ โดยเริ่มแสดงงานละครมาก่อน เรื่อง สมุดสีคราม กับ มิติรักผ่านเลนส์ ตอน หมอกสีจางกับน้ำค้างสีชมพู โดยเริ่มเป็นที่รู้จักจากผู้เข้าแข่งขันรายการ สงครามนางงาม 2 The Casting Project และได้เป็น 1 ใน 10 คนที่ได้เล่นในละคร สงครามนางงาม ซีซั่น 2 โดยรับบทเป็น กิ๊บ นางงามสายสืบ